Wiper Kereta: Tips Penjagaan Yang Betul

Wiper kereta ni memang wajib ada dekat setiap kereta. Tak kiralah kereta
Tesla
 ke, kereta
Proton
, atau Tesla sekali pun, wiper kereta memang wajib ada.

Menurut kajian yang dijalankan oleh Bosch Automotive Aftermarket Malaysia (Bosch AA), sebanyak 94 peratus pemandu di Malaysia menganggap wiper sebagai salah satu komponen penting pada kereta, satu peningkatan yang amat baik berbanding 70 peratus pada tahun 2018.

Wiper kereta wajib ada dekat semua kereta untuk satu tujuan utama, iaitu untuk membantu untuk meningkatkan tahap kebolehlihatan semasa pemanduan dalam hujan dan juga menghilangkan sisa air hujan, kotoran-kotoran lain macam debu, habuk dan bendasing yang lain.

Menurut
Ketua Jabatan Siasatan dan Penguatkuasaan Trafik (JSPT) Kuala Lumpur
, Asisten Komisioner Zulkefly Yahya, kadar kes kemalangan meningkat semasa keadaan cuaca buruk seperti hujan lebat.

Ada banyak faktor yang boleh sebabkan kemalangan masa hujan lebat. Salah satunya permukaan jalan yang basah. Bila jalan basah, daya cengkaman tayar kenderaan akan berkurangan sekali gus menambahkan kadar kemalangan ketika hujan di Malaysia.

Selain itu, faktor lain yang menyebabkan kemalangan ketika hujan adalah kegagalan teknikal seperti lampu amaran, lampu brek, wiper kereta dan lampu belakang yang tidak berfungsi antara lain menyumbang kepada kemalangan jalan raya. Ini kerana, cuaca hujan mengehadkan jarak pemandangan terutama pada waktu malam.

Sebab itulah penting sangat sesebuah kereta untuk ada wiper kereta yang berfungsi dengan baik.

Table of Contents

Toggle

Jenis-jenis Wiper Kereta
1. Wiper Kereta Konvensional
2. Wiper Kereta Jenis Flat
3. Wiper Kereta Hibrid
Saiz Wiper Kereta
Wiper Kereta: Silikon Ke Getah?
Tips Memanjangkan Hayat Wiper Kereta
Pilih Jenama Yang Dipercayai
Lapisan kalis air (Rain Repellent) bukan pengganti wiper
Cermin Hadapan Harus Kekal Bersih
Periksa bilah wiper setiap enam bulan
Tukar wiper sekiranya terdapat tanda-tanda ini
Tips Penjagaan Wiper Kereta

Jenis-jenis Wiper Kereta

Basically, wiper kereta ni penting untuk lap air pada permukaan cermin hadapan kereta. Disebabkan itu, kita perlu mempertimbangkan jenis bilah, saiz dan reka bentuk wiper kereta yang sesuai untuk mengoptimumkan fungsinya.

Berikut adalah jenis-jenis wiper kereta yang perlu korang tahu:

1. Wiper Kereta Konvensional

Wiper kereta konvensional ni sejenis wiper kereta yang paling biasa dipasang pada kereta. Tapi, sejak belakangan ni, banyak kereta yang terkini dilengkapi dengan wiper kereta jenis flat. Walau bagaimanapun, pengelap
cermin kereta
 konvensional ni lebih tahan lama dan lebih berkualiti. Sebab itulah kalau korang perasan, wiper kereta konvensional ni masih mampu bertahan lama dalam pasaran.

2. Wiper Kereta Jenis Flat

Macam yang kita cakap tadi, kereta-kereta terkini banyak dilengkapi dengan wiper kereta jenis flat. Menariknya tentang wiper jenis ini, ia mempunyai fleksor logam yang menyokong elemen getah dengan spoiler bersepadu penuh.

Wiper kereta jenis flat ni juga menggunakan tekanan yang dihasilkan oleh aliran udara sekali gus menghasilkan bentuk aerodinamik yang lebih rata dan dapat mengurangkan bunyi angin.

3. Wiper Kereta Hibrid

Pengelap
cermin kereta
 hibrid menggabungkan pengelap cermin konvensional dan flat. Ia menampilkan ciri aerodinamik pengelap cermin kereta flat dengan prestasi pengelap
cermin kereta
 konvensional.

Pengelap cermin jenis ini mengekalkan kedudukan bilah getah pada cermin untuk sekali gus menjadikan pergerakan lebih lancar dan senyap terutamanya semasa pada kelajuan tinggi.

Saiz Wiper Kereta

Saiz wiper kereta yang sesuai ni actually bergantung kepada jenis kereta korang. Kalau korang tak sure, korang boleh ukur saiz wiper kereta sedia ada atau korang boleh rujuk manual untuk elakkan korang daripada pilih salah saiz untuk kereta korang.

Ada banyak jenis saiz wiper kereta yang ada dekat pasaran. Kita kena pilih yang betul sebabnya jika bilah getah terlalu panjang, ia akan berlanggar antara satu sama lagi, jika bilah getah terlalu pendek, ia tidak akan membersihkan keseluruhan
cermin kereta
 korang sekali gus menjejaskan jarak penglihatan.

Wiper Kereta: Silikon Ke Getah?

Hm, nak pilih material wiper kereta pun kena betul. Tapi, benda ni subjektif. Ramai berpendapat wiper kereta dengan material silikon lagi baik dan tahan lama. Namun, ini tidak bermakna wiper
cermin kereta
 jenis getah tidak berkualiti dan tidak bagus.

Basically, faktor kualiti dan ketahanan sesuatu produk perlu mengambil kira aspek penjagaan atau kekerapan penggunaan individu atau pemilik.

Wiper Kereta Biasa (Getah)

Wiper Kereta Silikon

Mudah koyak, haus, rosak atau melekat pada cermin.

Tidak mudah koyak, haus, rosak atau melekat pada cermin.

Getah lebih cepat keras, tidak fleksibel untuk menyapu air pada cermin.

Lebih mesra alam dan lebih tahan lama.

Terdapat kesan air tertinggal.

Sapuan air lebih baik, menyeluruh.

Penglihatan tidak jelas, kabur terutamanya semasa hujan lebat.

Cermin tidak mudah kabur terutamanya semasa hujan lebat.

Wiper
 menghasilkan bunyi bising terutamanya pada kelajuan tinggi.

Pergerakan
wiper
 lebih lancar.

Perlu ditukar sekurang-kurangnya enam bulan sekali.

Menjimatkan kos, tidak memerlukan penyelenggaraan yang kerap.

Harga
wiper
 getah biasa dijual pada harga yang lebih murah antara RM10-RM50 bergantung pada jenama.

Harga
wiper
 silikon dijual pada harga yang lebih mahal antara RM100-RM200 bergantung pada jenama.

Tips Memanjangkan Hayat Wiper Kereta

Untuk memastikan keselamatan ketika memandu, ada lima tips mudah bagi memastikan jangka hayat wiper yang lebih lama, sekaligus memberikan nilai untuk setiap wang yang korang belanjakan.

Pilih Jenama Yang Dipercayai

Tak dinafikan, ada banyak jenama yang ada dekat pasaran. Harga pun ada pelbagai. Ada yang murah, ada yang mahal. Mahal tak semestinya bagus, dan murah pula tak semestinya tak bagus. Tapi, bagi korang yang mementingkan keselamatan, cari jenama yang benar-benar dipercayai, di mana tahap kualiti, ketahanan dan jangka hayat wiper telah terbukti berkesan.

Yang pasti, jenama-jenama ini telah melabur banyak dalam penyelidikan bagi memastikan produk wiper yang dihasilkan mampu bertahan dalam apa jua jenis cuaca, serta prestasi pengelap yang unggul untuk tempoh masa yang lama, sekaligus meningkatkan tahap keselamatan ketika di atas jalan raya.

Lapisan kalis air (Rain Repellent) bukan pengganti wiper

Salah satu konsep yang kerap disalahertikan adalah lapisan kalis air yang tidak memerlukan anda menggantikan wiper dengan kerap disebabkan penggunaan yang jarang.

Namun, tidak ramai yang tahu, penggunaan lapisan ini sebenarnya lebih bahaya kerana ia menyebabkan kadar kelusuhan wiper yang tidak sekata, dan mampu memberikan kesan kepada kualiti sapuan dan tempoh hayat wiper itu sendiri.

Selain daripada itu, penggunaan bahan kalis air ini juga boleh menyebabkan kesan kabut pada cermin yang mengambil masa yang lama untuk hilang setiap kali kitaran mengelap, dan ini lebih menyukarkan pemanduan terutama pada waktu malam.

Sebagai perbandingan, cermin yang tidak didatangkan dengan lapisan ini lebih cepat menghilangkan kesan kabut itu dalam tempoh saat setiap kali kitaran mengelap.

Cermin Hadapan Harus Kekal Bersih

Faktor seperti kepanasan, habuk dan serpihan bendasing mampu memberikan kesan kepada prestasi pengelapan cermin dan jangka hayat wiper itu sendiri.

Amalan baik seperti memastikan cermin hadapan kekal bersih, memeriksa wiper sebelum dan selepas musim tengkujuh untuk melihat kesan pakai dan lusuh, dan membuang sisa serpihan bendasing mampu memanjangkan jangka hayat wiper, menghasilkan kualiti sapuan yang lebih bersih sekaligus memberikan lebih nilai untuk wang dalam tempoh masa yang lama.

Satu lagi konsep yang disalahfahamkan adalah tabiat mengangkat lengan wiper ketika cuaca panas bagi mengelakkan bilah wiper rosak akibat kepanasan yang melampau.

Tabiat ini dilihat mampu memberikan kesan kepada spring lengan wiper dan mampu menyebabkan kesan pengelapan yang tidak sempurna, sekaligus menyebabkan kos pembaikan yang lebih mahal berbanding amalan memeriksa secara berkala dan menggantikan bilah wiper.

Periksa bilah wiper setiap enam bulan

Satu petua khusus untuk pemandu baharu adalah dengan membiasakan diri memeriksa bilah wiper setiap enam bulan untuk melihat kesan seperti pengerasan, terlalu lusuh, koyak atau retak.

Kesan di atas merupakan petunjuk bahawa wiper kereta anda perlu digantikan serta-merta.

Tukar wiper sekiranya terdapat tanda-tanda ini

Seperti komponen kenderaan yang lain, wiper juga turut akan mengalami kehausan setelah penggunaan biasa, persekitaran yang mampu mempengaruhi struktur kimia pada bilah wiper, serta pencemaran yang berterusan disebabkan oleh habuk, dedaun, dan juga serangga.

Pastikan juga tanda-tanda yang terdapat pada permukaan cermin seperti jaluran air, sapuan yang tidak sekata, serta bunyi bising yang terhasil ketika penggunaan wiper.

Tips Penjagaan Wiper Kereta

Bagi memastikan pengelap cermin kereta tahan lebih lama, terdapat beberapa aspek penjagaan yang perlu dipatuhi.

Bersihkan bilah pengelap
cermin kereta
 secara berkala untuk mengelakkan sebarang kotoran daripada melekat padanya;

Tegakkan atau angkat bilah pengelap cermin kereta sekiranya kereta diletakkan di kawasan tempat letak kereta terbuka atau di bawah panas terik;

Bersihkan cermin kereta supaya kotoran pada permukaan cermin tidak merosakkan getah pengelap cermin kereta;

Gunakan cecair atau bahan pencuci cermin yang selamat dan tidak memberi kesan sampingan terhadap getah pengelap cermin dan cermin.

Sampai disini sahaja perkongsian
Qoala
. Kalau korang nak renew
insurans kereta
 dan juga
roadtax
, renew je dengan
Qoala
!

Kongsi:


5 Langkah Buka Akaun Bersama (Joint Account)

Bila sudah masuk alam

perkahwinan
, banyak tanggungjawab yang perlu dipikul sebagai suami dan isteri terutama sekali bab-bab berkaitan kewangan. Disebabkan ini, ada pasangan yang mempertimbangkan untuk buka akaun bersama atau joint account bersama pasangan di untuk berkongsi tanggungjawab membayar komitmen rumah tangga. Artikel ini akan menjelaskan dengan lebih lanjut lagi mengenai cara akaun bersama atau
joint account
 ini boleh membantu anda.

Table of Contents

Toggle

Apa Maksud Akaun Bersama, Kelebihan Buka Akaun Bersama?
1. Berkongsi Komitmen Bulanan
2. Peluang Lebih Tinggi untuk Dapat Jumlah Loan Lebih Banyak
3. Sesuai untuk Waktu Kecemasan
4. Memahami Keadaan Kewangan
Cara Buka Akaun Bersama
Peka Juga dengan Risiko yang Mungkin Dihadapi dengan Akaun Bersama
1. Kurang Privasi
2. Perbelanjaan yang Tidak Terkawal
3. Isu Akses dan Sekuriti
4. Pembekuan Akaun

Apa Maksud Akaun Bersama, Kelebihan Buka Akaun Bersama?

Secara umumnya,
joint account
 merupakan satu bentuk

akaun simpanan
 yang boleh dibuka oleh sesiapa sahaja dan boleh dikongsi dengani dua sehingga empat individu. Ini bermakna individu yang tersenarai dalam akaun bersama boleh mendapat akses untuk mengeluarkan duit simpanan di dalam akaun tersebut pada bila-bila masa tanpa meminta kebenaran daripada pihak yang berkongsi akaun yang sama.

Joint account
 kebiasaannya digunakan oleh pasangan suami isteri yang mahu
menguruskan perbelanjaan
 rumah tangga bersama-sama. Ada juga situasi akaun bank bersama dibuka antara ibu bapa dan anak, adik-beradik, rakan bisnes dan sebagainya. Anda disarankan untuk buka akaun ini dengan individu yang anda paling boleh percaya.

Jika akaun bersama digunakan dengan betul, ia boleh membantu anda merancang dan berbelanja dengan lebih berkesan. Berikut merupakan empat kelebihan membuka akaun bersama dengan pasangan anda:

1. Berkongsi Komitmen Bulanan

Ini merupakan antara sebab utama ramai pasangan buka akaun bersama. Anda dan pasangan boleh menggabungkan

gaji bulanan
 masing-masing untuk menguruskan perbelanjaan bagi membayar komitmen bulanan rumah tangga seperti

sewa rumah
,

premium insurans
,

loan
kereta
 dan sebagainya. Ia sekali gus membolehkan anda dan pasangan menguruskan perbelanjaan dengan lebih baik.

2. Peluang Lebih Tinggi untuk Dapat Jumlah
Loan
Lebih Banyak

Sekiranya anda terfikir untuk membuat sebarang pinjaman seperti
loan
rumah
, akaun bersama boleh meningkatkan peluang untuk permohonan pinjaman anda lulus. Contohnya, gaji anda sahaja mungkin tidak cukup untuk bank luluskan permohonan pinjaman jika anda mahu beli rumah. Namun begitu, jika gaji anda dengan pasangan digabungkan melalui akaun bersama, peluang untuk bank meluluskan permohonan pinjaman anda adalah lebih tinggi.

3. Sesuai untuk Waktu Kecemasan

Seperti yang dinyatakan di atas, kedua-dua pemegang akaun bersama mempunyai akses yang sama dan boleh mengeluarkan duit pada bila-bila masa. Sebagai contoh, pasangan anda terlibat dalam situasi kecemasan seperti

kemalangan kereta
 atau menghidap

penyakit kritikal
 yang menyebabkan mereka tidak dapat menguruskan kewangan seperti biasa. Anda sebagai pemegang akaun bersama boleh mengakses akaun tersebut dan mengeluarkan jumlah wang simpanan yang diperlukan untuk tujuan-tujuan tertentu.

Tidak dinafikan yang anda juga boleh melakukan perkara yang sama dengan akaun simpanan biasa dengan berkongsi nombor pin dan kata laluan perbankan online pasangan anda. Namun begitu,
joint account
 boleh dikatakan sebagai alternatif yang lebih mudah dan lebih selamat kerana akaun tersebut adalah milik anda juga.

4. Memahami Keadaan Kewangan

Akaun bersama membolehkan anda dan pasangan anda memahami tabiat perbelanjaan masing-masing. Ia memberi anda peluang untuk menjadi proaktif dan membuat perubahan lebih awal sebelum sesuatu perkara yang tidak diingini terjadi. Dengan kata lain, wang akan dapat diuruskan dengan lebih baik apabila anda dan pasangan mengetahui situasi kewangan masing-masing.

Cara Buka Akaun Bersama

Secara asasnya, pembukaan akaun simpanan bersama atau
joint account
 adalah sama seperti akaun simpanan biasa. Anda dan pasangan perlu melakukannya secara fizikal dengan pergi ke cawangan bank berhampiran dengan anda. Antara bank-bank yang menawarkan pembukaan
joint account
 adalah Bank Islam, Maybank dan CIMB. Berikut merupakan langkah membuka akaun bersama:

Sediakan kad pengenalan anda dan pasangan beserta dokumen sokongan seperti bukti kediaman, surat arahan pembukaan akaun daripada

pihak KWSP
 dan sebagainya;

Pergi ke cawangan bank pilihan anda;

Jumpa dengan pegawai bank di kaunter;

Anda perlu masukkan sejumlah wang yang telah ditetapkan oleh pihak bank sebagai

duit deposit
 pendahuluan bagi pembukaan akaun;

Pembukaan akaun selesai.

Anda perlu rujuk dengan pegawai cawangan di bank kerana proses pembukaan akaun akan diuruskan oleh pegawai cawangan. Perlu diingatkan yang setiap bank mungkin mempunyai prosedur yang berbeza-beza. Disebabkan itu, anda disarankan untuk semak dengan pihak bank pilihan anda terlebih dahulu.

Peka Juga dengan Risiko yang Mungkin Dihadapi dengan Akaun Bersama

Walaupun akaun bersama mempunyai kelebihannya yang tersendiri, terdapat juga risiko-risiko penting yang anda wajib tahu. Berikut merupakan perkara-perkara yang anda perlu pertimbangkan sebelum membuat keputusan untuk membuka
joint account:

1. Kurang Privasi

Berkongsi akaun bermakna anda turut berkongsi segala maklumat berkenaan dengan aktiviti kewangan anda bersama pasangan. Ini mungkin bermakna yang anda perlu menjelaskan setiap pembelian yang anda lakukan sekiranya pasangan anda ingin tahu. Jika anda seseorang yang mahukan dan menghargai privasi, anda mungkin perlu berfikir panjang sebelum buka akaun bersama.

2. Perbelanjaan yang Tidak Terkawal

Terdapat kemungkinan yang pasangan anda melakukan perbelanjaan yang tidak terkawal dan akhirnya boleh menjejaskan perancangan bajet akaun bersama anda. Disebabkan itu, anda dinasihatkan untuk mencari jalan penyelesaian dari awal sekiranya anda merasakan perkara sebegini boleh berlaku. Contohnya, anda mungkin boleh sarankan
joint account
ini hanya boleh digunakan untuk perbelanjaan rumah sahaja. Bagi tujuan membeli-belah atau simpanan jangka panjang pula, kekalkan akaun simpanan berasingan.

3. Isu Akses dan Sekuriti

Akaun bersama memberikan kedua-dua pemilik akaun akses yang sama untuk mengeluarkan wang daripada akaun. Disebabkan ini, keselamatan boleh menjadi satu kebimbangan akibat kecuaian daripada pasangan anda. Sebagai contoh, pasangan anda

hilang kad bank
 atau menjadi

mangsa
scammer
 perbankan online. Perkara-perkara sebegini adalah di luar kawalan anda tetapi anda boleh selalu ingatkan pasangan anda supaya sentiasa berhati-hati.

4. Pembekuan Akaun

Joint Account
boleh dibekukan atas beberapa sebab seperti kematian salah seorang atau kedua-dua pemegang akaun, berlaku perceraian di antara pemegang akaun atau

pemegang akaun bankrap
. Apabila akaun dibekukan, tiada sesiapa dibenarkan membuat sebarang pengeluaran sehingga isu itu diselesaikan.

Semak sama ada akaun anda mempunyai klausa
survivor
 yang membolehkan pemegang akaun yang masih hidup mengeluarkan wang sekiranya berlaku kematian terhadap pemegang akaun yang lain. Anda dan pasangan juga boleh menulis
surat wasiat komprehensif

yang merangkumi pengagihan khusus wang dalam akaun bersama terutama sekali jika akaun bersama anda tidak mempunyai klausa
survivor.

Tentukan kegunaan khusus akaun ini bersama pasangan anda sebelum membuka
joint account
. Contohnya, akaun ini khas hanya untuk perbelanjaan rumah dan utiliti bulanan. Sekiranya anda membuat keputusan untuk meneruskan dan membuka akaun bersama, cari akaun simpanan yang menawarkan kemudahan, perkhidmatan dan tawaran terbaik. Dengan cara ini anda boleh memanfaatkan sepenuhnya akaun bersama atau
joint account
ini.

Selain itu, sekiranya anda sedang mencari

insurans kereta terbaik
 dengan perlindungan menyeluruh termasuk perlindungan insurans banjir, layari laman web Qoala, platform insurans terbaik di Malaysia untuk info lanjut.

Kongsi:


Panduan Lengkap Akaun Semasa vs Akaun Simpanan di Malaysia 2023

Anda mungkin ragu-ragu atau keliru untuk memilih sama ada akaun semasa vs akaun simpanan (
savings vs current account
) semasa membuat pengeluaran wang di mesin ATM. Apa sebenarnya perbezaan antara akaun semasa vs akaun simpanan ini?

Table of Contents

Toggle

Akaun Semasa vs Akaun Simpanan: Perkara Penting yang Anda Perlu Tahu
Apa Itu Akaun Semasa
Apa Itu Akaun Simpanan
Perbandingan antara Akaun Semasa vs Akaun Simpanan di Malaysia

Akaun Semasa vs Akaun Simpanan: Perkara Penting yang Anda Perlu Tahu

Secara umumnya, seseorang individu akan memiliki sama ada akaun semasa vs akaun simpanan, atau kedua-duanya sekali. Penting untuk anda tahu bahawa sesorang boleh memiliki satu akaun simpanan asas dan satu akaun semasa asas bagi setiap bank.

Manakala, Perusahaan Kecil dan Sederhana (PKS) pula hanya dibenarkan untuk membuka satu akaun semasa bagi setiap bank. Selain berfungsi sebagai tempat untuk menyimpan dana anda, kedua-dua akaun semasa vs akaun simpanan ini menawarkan manfaat seperti:

Transaksi perniagaan di kaunter;

Penggunaan
kad debit
 di mesin ATM;

Pemindahan antara bank menggunakan GIRO;

Perbankan dalam talian untuk pembayaran bil.

Apa Itu Akaun Semasa

Akaun semasa membolehkan anda mendeposit atau mengeluarkan wang pada bila-bila masa mengikut keperluan anda. Secara ringkasnya, akaun semasa mempunyai banyak persamaan dengan akaun simpanan. Perbezaan ketara antara akaun semasa vs akaun simpanan ialah:

Akaun deposit ini membolehkan anda membuat pembayaran melalui cek;

Menawarkan kadar faedah yang lebih tinggi; dan

Memerlukan anda mempunyai baki minimum yang lebih besar.

Akaun semasa biasanya sesuai untuk perniagaan seperti syarikat, firma, badan awam, pemilik perniagaan yang memiliki jumlah transaksi yang tinggi dengan pihak bank. Jika anda memiliki perniagaan sendiri, anda perlu mempunyai akaun semasa sebagai
akaun perniagaan
 anda.

Ia penting untuk menguruskan operasi kewangan perniagaan, membuat pembayaran, merekodkan transaksi dan memastikan perniagaan berjalan lancar.

Siapa yang Boleh Membuka Akaun Semasa?

Akaun semasa di Malaysia tersedia kepada individu dan pelbagai jenis entiti seperti pemilik tunggal, perkongsian, perkongsian liabiliti terhad (PLT), syarikat berhad (Sdn Bhd) dan syarikat tersenarai awam.

Walau bagaimanapun, keperluan dan dokumen yang diperlukan untuk buka akaun ini mungkin berbeza bergantung kepada bank dan jenis akaun. Hubungi bank anda secara terus untuk mendapatkan maklumat yang tepat mengenai keperluan dan proses pembukaan akaun.

Syarat umur minimum 18 tahun;

Terbuka kepada warganegara Malaysia dan penduduk tetap;

Akaun bersama adalah dibenarkan;

Deposit minimum yang diperlukan adalah RM500 (bergantung kepada bank);

Deposit dilindungi oleh PIDM sehingga RM250,000 untuk setiap deposit.

Apa Kelebihan Akaun Semasa?

Dengan membuka akaun semasa, anda bukan sahaja boleh mendepositkan wang ke dalam akaun anda. Tetapi, anda juga boleh menikmati pelbagai manfaat lain seperti:

1. Kemudahan Overdraf

Kemudahan
overdraft
 membolehkan anda mengeluarkan lebih banyak wang daripada baki yang ada dalam akaun semasa (sehingga mencapai had kredit yang ditetapkan). Ia memberikan akses tunai yang lebih fleksibel dan mengurangkan kemungkinan cek dikembalikan tanpa dibayar.

Walau bagaimanapun, perlu diingat bahawa caj tambahan akan dikenakan apabila anda menggunakan kemudahan
overdraft
 ini.

2. Insurans Kemalangan Peribadi

Anda juga boleh mendapatkan
insurans kemalangan peribadi
 melalui akaun semasa. Untuk maklumat lanjut mengenai ciri ini, sila hubungi wakil bank anda.

3. Penyata Bulanan

Memandangkan anda mempunyai akses kepada penyata bulanan secara percuma, anda boleh mengesan semua transaksi masuk dan keluar. Selain itu, anda juga boleh memeriksa dan menyemak transaksi anda melalui telefon bimbit.

4. Jaminan Keselamatan

Perbadanan Insurans Deposit Malaysia
 (PIDM) menyediakan perlindungan untuk deposit bank sehingga RM250,000 sekiranya bank diisytiharkan bankrap.

Apa Itu Akaun Simpanan

Akaun simpanan merujuk pada akaun yang mendorong anda untuk menyimpan sambil memperoleh faedah ke atas deposit anda setiap bulan. Bukan itu sahaja, anda juga boleh melihat faedah yang dibayar ke atas akaun anda jika anda menyemak akaun bank anda setiap bulan. Kadar faedah untuk akaun simpanan biasanya sangat rendah.

Selain itu, akaun simpanan berfungsi sama seperti akaun semasa. Anda boleh mendepositkan dan mengeluarkan wang anda pada bila-bila masa asalkan anda mempunyai kad debit atau kad ATM. Jika anda mempunyai
pendapatan bulanan
 atau seorang pekerja berpencen, lebih baik anda membuka akaun simpanan.

Siapa yang Boleh Membuka Akaun Simpanan?

Akaun simpanan boleh dibuka oleh semua individu. Namun begitu, syarat kelayakan dan dokumen yang diperlukan mungkin berbeza bergantung pada pihak bank dan jenis akaun.

Anda disyorkan untuk menghubungi bank secara terus untuk mendapatkan maklumat yang tepat mengenai syarat-syarat dan proses pembukaan akaun simpanan.

Terbuka kepada semua warganegara Malaysia dan penduduk tetap;

Akaun peribadi atau
akaun bersama
 adalah dibenarkan;

Deposit permulaan minimum RM20;

Deposit dilindungi oleh Perbadanan Insurans Deposit Berhad (PIDM) sehingga RM250,000 untuk setiap deposit.

Apa Kelebihan Akaun Simpanan?

Pembukaan akaun simpanan bukan hanya memberikan peluang kepada anda untuk menyimpan wang. Tetapi, dalam masa yang sama anda berpeluang mendapatkan faedah ke atas jumlah yang disimpan. Berikut antara kelebihan lain akaun simpanan:

1. Pengurusan Kewangan yang Berkesan

Dengan membuka akaun simpanan, anda dapat
menguruskan kewangan
 secara efektif. Akaun simpanan membolehkan anda mengawal semua transaksi keluar masuk, selain menikmati kadar faedah ke atas simpanan anda.

2. Tujuan Kecemasan

Akaun simpanan boleh berfungsi sebagai
dana kecemasan
. Ia membolehkan anda mengeluarkan wang pada bila-bila masa untuk membayar perbelanjaan yang tidak dijangka seperti kereta rosak.

Dalam keadaan kecemasan yang tidak terduga, anda boleh mengakses dana dalam akaun simpanan anda untuk menampung kos-kos ini.

3. Keselamatan Terjamin

Jika berlaku sesuatu kepada pihak bank seperti
kebankrapan
, anda tidak perlu risau kerana deposit bank anda dilindungi oleh PIDM sehingga RM250,000.

4. Mendapatkan Faedah

Anda boleh mendapat pulangan kadar faedah yang sederhana dari masa ke masa ke atas simpanan anda. Meskipun mungkin tidak sebaik atau kemungkinan lebih rendah berbanding kadar faedah yang dijangkakan, ia masih boleh dikategorikan sebagai berbaloi.

Perbandingan antara Akaun Semasa vs Akaun Simpanan di Malaysia

Seperti dinyatakan di atas, kedua-dua akaun semasa vs akaun simpanan menawarkan kelebihan yang sama. Kedua-dua wang simpanan boleh dikeluarkan pada bila-bila masa melalui ATM atau kaedah lain.

Meskipun begitu, terdapat juga perbezaan antara akaun semasa vs akaun simpanan. Ikuti artikel ini untuk ketahui perbezaan antara kedua-dua akaun ini:

Akaun Semasa

Akaun Simpanan

Tujuan

Untuk menguruskan transaksi dan perbelanjaan harian.

Untuk menyimpan wang.

Pilihan Deposit atau Pengeluaran

Wang boleh didepositkan dan dikeluarkan pada bila-bila masa.

Deposit dan pengeluaran pada bila-bila masa sambil memperoleh faedah.

Kadar Faedah

Kadar faedah akaun semasa biasanya lebih rendah daripada akaun simpanan. Biasanya sekitar sifar peratus hingga serendah 0.05 peratus setahun.

Akaun simpanan biasanya menawarkan kadar faedah yang lebih tinggi berbanding akaun semasa. Biasanya antara 0.1 peratus hingga empat peratus setahun.

Namun begitu, ia bergantung pada bank dan jenis akaun.

Had Transaksi

Transaksi tanpa had setiap hari dan setiap bulan.

Transaksi terhad setiap hari dan setiap bulan.

Kaedah Pengeluaran atau Deposit

Buku simpanan;

Kad ATM/Kad Debit;

Penyata online/salinan (
hardcopy
).

Buku cek;

Kad ATM/Kad Debit;

Penyata online/salinan (
hardcopy
);

Overdraf.

Kedua-dua jenis akaun semasa vs akaun simpanan ini menawarkan penyelesaian
pengurusan kewangan
 yang lengkap. Ia bergantung sepenuhnya pada keperluan anda. Ini kerana setiap jenis akaun menawarkan kelebihan yang tersendiri.

Akaun simpanan biasanya dilengkapi dengan kad ATM atau kad debit untuk akses mudah kepada pengeluaran tunai dan pembayaran bil. Anda juga boleh membuka akaun semasa jika anda perlu menggunakan buku cek.

Selain itu, jika anda sedang mencari
insurans kereta terbaik di Malaysia
, lawati laman web Qoala untuk maklumat lanjut. Bandingkan harga dan manfaat insurans daripada beberapa
syarikat insurans terbaik di Malaysia
 dengan mudah, pantas, dan selamat.

Kongsi:


Simpanan Tetap: Info Lengkap untuk Pelaburan Lebih Bijak

Selain
pelaburan saham
, ekuiti, komoditi,
unit trust
 dan sebagainya, terdapat satu jenis pelaburan yang sangat popular dalam kalangan pelabur iaitu simpanan tetap. Simpanan tetap atau
fixed deposit
 sesuai untuk anda yang ingin melabur untuk jangka masa tertentu dengan selamat kerana ia kurang berisiko dan mempunyai tempoh matang tertentu untuk mendapatkan keuntungan.

Table of Contents

Toggle

6 Perkara Anda Perlu Tahu Tentang Akaun Simpanan Tetap
1. Apa Itu Fixed Deposit atau Simpanan Tetap?
2. Jenis Simpanan Tetap di Malaysia
3. Jumlah Wang Deposit yang Diperlukan
4. Kadar Faedah Simpanan Tetap Bank di Malaysia
5. Tempoh Matang Simpanan Tetap
6. Cara Buat Fixed Deposit
Simpanan Tetap: Kaedah Pelaburan yang Lebih Bijak dan Selamat

6 Perkara Anda Perlu Tahu Tentang Akaun Simpanan Tetap

Apa itu
fixed deposit
? Adakah pelaburan
fixed deposit
 ini berbaloi dan selamat? Artikel ini akan membantu anda kenal pasti perkara yang anda perlu tahu sebelum melabur dalam
fixed deposit
 bagi membantu anda membuat keputusan yang bijak.

1. Apa Itu
Fixed Deposit
 atau Simpanan Tetap?

Apa maksud simpanan tetap? Secara asasnya,
fixed deposit
 ialah satu jenis pelaburan yang disimpan tanpa dikeluarkan untuk tempoh tertentu. Tempoh matang simpanan biasanya berbeza mengikut polisi bank masing-masing. Malah, kadar faedah yang ditawarkan juga biasanya berbeza mengikut tempoh matang.

Sebagai contoh, jika anda mempunyai lebihan
duit gaji
 yang tidak digunakan, anda boleh melabur dalam
fixed deposit
 dengan kadar faedah tiga peratus setahun jika anda tidak mengeluarkan wang tersebut sebelum tempoh matang. Kadar faedah
fixed deposit
 juga dikatakan lebih tinggi berbanding akaun simpanan biasa yang hanya menawarkan hanya 0.3 hingga 0.5 peratus setahun.

2. Jenis Simpanan Tetap di Malaysia

Di Malaysia, terdapat beberapa jenis simpanan tetap yang boleh anda pertimbangkan. Berikut enam jenis
fixed deposit
 untuk panduan dan rujukan anda:

i. Simpanan Tetap Jangka Pendek

Sekiranya anda mempunyai lebihan wang yang ingin disimpan tetapi merancang untuk menggunakannya dalam masa terdekat, anda boleh memilih untuk menyimpan dalam
fixed deposit
 sebegini. Kadar faedah atau pulangan yang akan diperoleh tidaklah begitu banyak, namun ia semestinya lebih berbaloi berbanding simpanan biasa.

ii. Simpanan Tetap Jangka Panjang

Jika anda tidak merancang untuk menggunakan simpanan anda dalam masa terdekat, anda boleh mempertimbangkan jenis simpanan ini. Semakin lama anda simpan duit anda dalam simpanan jenis ini, semakin tinggi kadar faedah yang bakal diterima. Biasanya, sesetengah bank menawarkan tempoh simpanan jangka panjang sehingga lima tahun kepada penyimpan.

iii. Simpanan Tetap Islamik (Patuh Syariah)

Akaun
fixed deposit
 berasaskan prinsip patuh Syariah ini sangat popular dalam kalangan masyarakat Muslim di Malaysia. Penyimpan atau pelabur dianggap sebagai pendeposit dan bank dianggap sebagai
mudharib
 atau pihak yang berkongsi keuntungan. Dalam erti kata lain, penyimpan menyerahkan wang simpanan kepada pihak bank untuk tujuan perniagaan dan keuntungan dikongsi bersama antara penyimpan dan pihak pengurusan. Dengan cara ini, penyimpan akan mendapat pulangan tanpa melibatkan sebarang konsep faedah.

iv. Simpanan Tetap Mata Wang Asing

Akaun simpanan ini membolehkan anda menyimpan menggunakan mata wang asing. Akaun
fixed deposit
 sebegini sangat berguna sekiranya anda ingin melindungi simpanan anda daripada ketidaktentuan inflasi atau sebagainya.

v. Simpanan Tetap Junior

Akaun simpanan ini pula ditawarkan khusus untuk kanak-kanak berumur 18 tahun dan ke bawah. Kebanyakan bank di Malaysia menawarkan
fixed deposit
 junior yang digabungkan bersama
perlindungan insurans
 dan manfaat lain seperti
tabung pendidikan
 dan lain-lain untuk kegunaan kanak-kanak tersebut pada masa hadapan.

vi. Simpanan Tetap Senior/Warga Emas

Sekiranya anda seorang pesara yang ingin melindungi
simpanan persaraan
 anda, jenis simpanan ini merupakan salah satu pilihan yang boleh anda pertimbangkan. Bergantung pada bank, simpanan ini dibuka khas untuk warga emas yang berumur antara 50 hingga 55 tahun. Selain itu, ada sesetengah bank menawarkan akaun
fixed deposit
 fleksibel untuk warga emas yang menawarkan kadar faedah yang tinggi dan membenarkan pengeluaran awal pada bila-bila masa tanpa kehilangan sebarang faedah deposit tetap pada baki akaun.

3. Jumlah Wang Deposit yang Diperlukan

Secara asasnya, setiap bank menetapkan kadar deposit minimum yang berbeza mengikut tempoh pelaburan simpanan yang dipersetujui. Berikut jumlah wang deposit yang diperlukan di beberapa bank popular di Malaysia untuk rujukan anda:

Bank

Deposit Minimum

Maybank

RM1,000

CIMB

RM1,000

Bank Islam

RM500

RHB Bank

RM500

BSN

RM10,000

Ambank

RM5,000

4. Kadar Faedah Simpanan Tetap Bank di Malaysia

Cara kira kadar faedah simpanan tetap adalah berbeza mengikut bank, dan ia biasanya bergantung pada jenis akaun simpanan yang dipilih. Oleh sebab itu, anda disarankan untuk memilih jenis simpanan yang sesuai mengikut keperluan dan kemampuan anda kerana kadar faedah minimum akan dikira berdasarkan tempoh simpanan anda sama ada dari enam bulan dan setahun. Berikut peratus kadar faedah di beberapa bank popular di Malaysia untuk panduan anda:

Bank

Peratus Kadar Faedah untuk Enam Bulan (%)

Maybank

Bermula 2.55

CIMB

2.55

Bank Islam

2.65

RHB Bank

2.55

BSN

2.60

Ambank

Bermula 2.30

5. Tempoh Matang Simpanan Tetap

Fixed deposit
 tidak membenarkan pelabur atau penyimpan untuk melakukan pengeluaran awal sebelum tarikh matang. Jika pengeluaran awal dilakukan, ia berpotensi mengurangkan kadar faedah seperti yang ditetapkan dalam terma dan syarat. Meskipun begitu, ada sesetengah bank yang menawarkan pengeluaran awal tanpa menjejaskan kadar faedah sedia ada. Biasanya, tempoh matang simpanan tetap adalah antara satu, tiga, dan enam bulan atau satu tahun (atau lebih) dengan kadar faedah yang berbeza-beza mengikut tempoh simpanan. Selain itu, kadar faedah juga ditawarkan lebih tinggi jika amaun pelaburan atau simpanan yang dimasukkan tinggi.

6. Cara Buat
Fixed Deposit

Kebanyakan bank tempatan di Malaysia seperti Bank Rakyat, Maybank, CIMB Bank, AmBank, Public Bank, Hong Leong Bank, Affin Bank dan banyak lagi menawarkan simpanan tetap kepada semua lapisan masyarakat. Bank-bank ini menawarkan kadar faedah, pakej dan tempoh matang pelaburan yang berbeza.

Jika anda berminat untuk melabur dalam
fixed deposit
 ini, lakukan kajian atau kenal pasti jenis simpanan tetap yang sesuai dengan keperluan anda dan ambil kira tempoh matang simpanan tetap tersebut. Bagi anda yang berminat, berikut cara buat
fixed deposit
 untuk rujukan anda:

Hadir ke cawangan bank pilihan;

Anda perlu mendaftar dan beri butiran maklumat yang diperlukan;

Masukkan sejumlah deposit yang dipersetujui mengikut syarat bank;

Lakukan pengesahan.

Simpanan Tetap: Kaedah Pelaburan yang Lebih Bijak dan Selamat

Setiap bank menawarkan beberapa pilihan pelaburan dengan tempoh matang dan kadar faedah
fixed deposit
 yang berbeza mengikut tempoh. Anda disarankan untuk membuat pilihan yang terbaik, bijak dan selamat bergantung pada keperluan anda. Selain itu, sekiranya anda merancang untuk mendapatkan
insurans kereta terbaik di Malaysia
 dengan jaminan proses beli insurans yang selamat, berpatutan dan mudah, layari laman web Qoala,
platform insurans murah di Malaysia
 untuk info lanjut.

Kongsi:


Berapa Banyak yang Anda Patut Beri dalam Angpau Tahun Baru Cina?

Angpau Tahun Baru Cina sememangnya sesuatu yang dinanti-nantikan setiap kali menjelang perayaan terutamanya jika anda masih layak terima angpau. Secara umumnya, sampul merah atau angpau Tahun Baru Cina ini mengandungi wang dan biasanya diberikan oleh orang yang lebih tua atau pasangan suami isteri kepada anak-anak dan individu yang belum berkahwin. Namun begitu, masih ramai yang tidak tahu berapa banyak yang perlu diberikan dalam angpau Tahun Baru Cina?

Table of Contents

Toggle

Apa Signifikan Angpau Tahun Baru Cina?
Sejarah Angpau Tahun Baru Cina
Berapa Banyak yang Perlu Diletakkan dalam Angpau Tahun Baru Cina kepada Ibu Bapa, Ahli Keluarga dan Kenalan?
Renew Insurans Kereta, Motosikal dan Kesihatan pada Harga Terendah Sempena Qoala 888

Apa Signifikan Angpau Tahun Baru Cina?

Pemberian angpau semasa sambutan Tahun Baru Cina kini telah berkembang menjadi amalan budaya. Amalan pemberian angpau Tahun Baru Cina juga kini telah diasimilasikan atau diterima dalam budaya lain di Malaysia. Sebagai contoh,
pemberian duit raya
 yang diberikan semasa sambutan Hari Raya Aidilfitri.

Secara asasnya, angpau Tahun Baru Cina yang berwarna merah menandakan tuah dan merupakan simbol untuk menangkis roh jahat. Imej-imej pada angpau ini pula biasanya membawa maksud rahmat dan harapan panjang umur, kemakmuran, dan kesihatan yang baik kepada penerima.

Walaupun angpau lebih sinonim dengan warna merah, angpau Tahun Baru Cina juga kini boleh didapati dalam warna oren, merah jambu dan kuning. Meskipun warna sedikit berbeza, ia masih lagi memberi kepentingan yang tetap sama.

Sejarah Angpau Tahun Baru Cina

Pemberian wang mempunyai makna yang signifikan bagi masyarakat Cina hari ini, walaupun ia sekarang diberikan dalam bentuk paket merah yang lebih dikenali sebagai angpau Tahun Baru Cina.

Mengikut kepercayaan popular, amalan pemberian angpau Tahun Baru Cina ini bermula semasa Dinasti Qin (221 SM–206 SM). Generasi tua pada masa itu menghadiahkan generasi muda dengan syiling yang diikat pada tali merah.

Umumnya, ia membawa maksud
ya sui qian
 atau “wang untuk menangkis semangat roh jahat“. Ia dipercayai bertujuan untuk melindungi penerima daripada sebarang penyakit dan kematian.

Penggunaan sampul merah akhirnya muncul menggantikan
ya sui qian
 disebabkan kemunculan mesin cetak. Apabila frasa
ya su qián
 ditulis dengan homofon (sama ejaan tetapi berbeza maksud) untuk
 su
, makna berubah daripada “roh jahat“ kepada “usia tua“. Frasa itu kini dikenali sebagai “wang untuk mengelakkan hari tua“.

“
Gong Xi Fai, Hóng Bóná Lai!
” adalah ucapan biasa yang mungkin anda dengar yang menandakan keberkatan untuk kekayaan dan nasib baik.

Berapa Banyak yang Perlu Diletakkan dalam Angpau Tahun Baru Cina kepada Ibu Bapa, Ahli Keluarga dan Kenalan?

Memandangkan sambutan Tahun Baharu Cina semakin hampir, anda mungkin tertanya-tanya berapa banyak yang perlu anda berikan kepada ibu bapa, adik beradik atau ahli keluarga anda yang lain dalam angpau Tahun Baru Cina?

Dalam budaya Cina umumnya,
nombor lapan
 sangat popular dan disebut sebagai
ba
 yang mempunyai bunyi yang sama untuk perkataan “kemakmuran“. Selain nombor lapan, kombinasi nombor lain yang turut popular dalam budaya Cina adalah seperti 88 (bawa maksud kemakmuran berganda), 168 (tuah dan kemakmuran) dan 188 (senang memperoleh kemakmuran).

Bagi memudahkan anda, berikut cadangan jumlah angpau Tahun Baru Cina yang biasa diberikan:

Ibu bapa atau mertua: Sekitar RM88 hingga RM188 (malah ada yang memberikan sehingga RM388 atau lebih);

Anak sendiri: Sekitar RM50 hingga RM100 (malah ada yang memberikan sehingga RM388 atau lebih);

Cucu: Sekitar RM8 hingga RM38;

Anak kawan atau saudara mara: Sekitar RM5 hingga RM10.

Selain nombor lapan, terdapat beberapa nombor lain dalam budaya Cina yang turut membawa maksud yang baik. Sebagai contoh, nombor dua kerana homofon dengan perkataan “mudah“ dan “cemerlang“. Nombor dua yang disebut
yih
 dalam bahasa Kantonis dilihat sebagai sesuatu yang positif.

Selain itu, nombor enam juga merupakan salah satu nombor bertuah dalam budaya Cina. Nombor enam disebut sebagai
 liu
 dan muncul dalam ungkapan “liù liù dà shun“. Ia membawa maksud “kejayaan yang lancar“.

Nombor sembilan pula disebut sebagai
jiu
 (sebutan sama seperti istilah untuk “umur panjang“) dan dikaitkan dengan Maharaja China. Perkara yang paling penting untuk dielakkan semasa memberikan angpau Tahun Baru Cina ialah memberi apa-apa amaun empat dalam angpau.

Dalam budaya Cina, nombor empat boleh dianggap sebagai nombor yang malang kerana ia disebut sebagai
si
 yang bermaksud “kematian“. Jadi, anda disarankan untuk elakkan daripada berikan RM4, RM14, RM44 atau apa-apa jumlah dalam angpau yang mempunyai nombor empat.

Bagaimana Cara Nak Bagi Angpau Tahun Baru Cina Online?

Kini transaksi angpau bukan sahaja terhad dengan pemberian sampul merah. Angpau Tahun Baru Cina kini boleh dilakukan dengan lebih mudah secara digital. Berikut alternatif untuk menghantar angpau secara online yang boleh anda pertimbangkan. Anda boleh melakukannya melalui:

DuitNow;

Transaksi pindahan melalui
e-Wallet
 (Boost, Grab dan Touch ‘n Go);

e-Angpao atau e-Ang Pow;

Pindahan bank.

Renew
 Insurans Kereta, Motosikal dan Kesihatan pada Harga Terendah Sempena Qoala 888

Panduan angpau Tahun Baru Cina ini hanyalah cadangan umum sahaja. Terpulang kepada anda dalam menentukan amaun angpau Tahun Baru Cina yang ingin anda berikan. Apa yang penting, kenal pasti
status kewangan
 dan jangan merasa terbeban untuk memberi amaun yang melebihi
kemampuan kewangan
 anda.

Anda tidak seharusnya membebankan diri dan berbelanja melebihi kemampuan kewangan anda.
Urus kewangan
 anda dengan baik. Amalkan sikap berjimat cermat dan banyakkan menyimpan lebih-lebih lagi dalam keadaan ekonomi yang tidak stabil ini.

Sekiranya anda ingin mendapatkan
polisi perlindungan insurans yang komprehensif
 untuk melindungi anda dan keluarga, ini adalah masa terbaik untuk anda berbuat demikian.

Anda berpeluang nikmati lebih BANYAK penjimatan dan menang hadiah cabutan bertuah menarik yang ditawarkan sempena
kempen Qoala 888
. Ia semestinya akan memberikan anda lebih ONG, lebih HUAT dan lebih TUAH pada Tahun Baru Cina ini.

Jika anda ingin mendapatkan info lanjut berkaitan kempen Qoala 888, layari laman web Qoala untuk mendapatkan
 update
 terkini. Qoala merupakan
platform perbandingan insurans terbaik
 di Malaysia. Qoala menawarkan pelbagai pilihan insurans terbaik yang semestinya sesuai dengan keperluan anda. Selamat Tahun Baru Cina daripada Qoala! #QoalaMY #Qoala888 #TahunBaruCinaQoala

Kongsi:


Apa Itu Cryptocurrency & 4 Perkara Lain Perlu Tahu

Populariti kripto sememangnya semakin meningkat sehingga beratus juta pelabur dari serata dunia mula melibatkan diri dan kini lebih ramai yang telah mendapat pendedahan

tentang apa itu
cryptocurrency
.
A
rtikel ini akan menerangkan maksud
crypto
dan empat lagi perkara yang akan membantu anda fahami apa itu kripto sebelum anda pertimbangkan keputusan sama ada mahu
membuat pelaburan
 ini atau
pelaburan risiko rendah
 lain.

Table of Contents

Toggle

5 Perkara Anda Perlu Tahu Sebelum Buat Pelaburan Crypto
1. Apa Maksud Cryptocurrency?
2. Bagaimana Cryptocurrency Berfungsi? Apa Beza Kripto dan Bank?
3. Apakah Kebaikan Mata Wang Kripto?

4. Bagaimana Pula dengan Keburukan Mata Wang Kripto?
5.  Apakah Jenis Cryptocurrency yang Ada di Malaysia?
Patut Ke Anda Mula Masuk Dunia Kripto?

5 Perkara Anda Perlu Tahu Sebelum Buat
Pelaburan
Crypto

Secara umumnya, penerimaan kripto ini terbahagi kepada dua perspektif oleh pakar-pakar kewangan dan pelaburan. Ada yang berpendapat ini merupakan ‘wang masa depan’ yang akan terus berkembang. Lagi satu perspektif pula berpendapat kripto ini tidak bernilai kerana nilainya tidak stabil dan adalah spekulatif semata-mata seperti
pelaburan NFT
.

Pada November 2021, Bitcoin yang merupakan
cryptocurrency
paling bernilai

mencapai nilai yang paling tinggi iaitu $69,000 (RM303,462) setiap unit. Namun begitu, pada 14 Jun 2022, bitcoin mengalami penurunan yang mendadak iaitu melebihi 67 peratus menjadikan nilainya hanya sekitar $21,000 (RM92,358).
Ini menunjukkan nilainya masih belum lagi stabil kerana boleh naik dan turun pada bila-bila masa.
Berikut adalah lima perkara penting yang anda perlu tahu tentang
crypto
:

1. Apa Maksud
Cryptocurrency
?

Secara asasnya,
cryptocurrency
 merupakan pelaburan baru dan konsepnya tidak sama seperti konsep pelaburan yang sudah lama wujud seperti
pulangan dividen ASB
,
pelaburan hartanah
 dan sebagainya. Untuk anda fahami apa itu
crypto
, terdapat tiga elemen penting yang anda perlu tahu iaitu maksud
crypto
itu sendiri, maksud
blockchain
 dan maksud
cryptography
.

Cryptocurrency
merupakan satu bentuk mata wang digital yang yang digunakan sebagai medium transaksi dan ia bergantung kepada teknologi
blockchain
. Anda boleh bandingkan k
onsep kripto ini lebih kurang sama seperti konsep mata wang sebenar. Perbezaan utamanya adalah kripto tidak wujud dalam bentuk fizikal seperti wang kertas dan syiling.

Selain itu, kripto tidak tidak mempunyai kuasa pusat seperti Bank Negara yang mengawal dan memantau semua urusan mengenai duit,
kredit kad
,
skor CCRIS
,
skor CTOS
 dan sebagainya. Kripto beroperasi dengan sendiri kerana ia merupakan mata wang digital yang didesentralisasi atau
decentralized
 dan wujud di luar perbankan tradisional. Ia bergantung kepada
blockchain
dan
cryptography
.

Apa Itu
Blockchain
?

Anda mungkin tertanya-tanya maksud
blockchain
. Untuk senang anda faham,
semua transaksi kripto bergantung kepada
blockchain
yang merupakan lejar awam atau
open ledger
 yang merekod semua transaksi di antara pelabur-pelabur.
Dengan kata lain
, blockchain
merupakan satu bentuk penyimpanan rekod digital yang memaparkan lejar transaksi yang kekal dan tidak boleh diubah-ubah atau dimanipulasi.

Di
blockchain
, anda akan mendapati akan ada banyak kod. Untuk pengetahuan anda,
cryptocurrency
menggunakan teknik kriptografi atau
cryptography
 untuk berfungsi. Teknik ini dikatakan lebih selamat dan
transparent
.

Apa Itu
Cryptography
?

Secara ringkasnya, maksud perkataan kriptografi itu sendiri bermakna “tulisan rahsia”.
Cryptography
merupakan satu kaedah yang melindungi maklumat dan komunikasi melalui penggunaan kod.
Dengan kaedah ini, hanya pihak pemberi dan penerima sahaja yang boleh baca dan faham kod yang disampaikan. Teknik kriptografi memastikan aktiviti transaksi di antara pelabur kripto kekal selamat dan tersembunyi.

2. Bagaimana
Cryptocurrency
B
erfungsi? Apa Beza Kripto dan Bank?

Sekarang anda sudah tahu apa itu
cryptocurrency
, namun, bagaimana pula dengan cara kripto berfungsi?
Unit mata wang kripto dicipta melalui proses yang dipanggil
mining
atau perlombongan. Sebelum ini, anda mungkin pernah dengar tentang
mining
Bitcoin atau
mining crypto
 tetapi mungkin anda tidak tahu maksud
mining
 dalam konteks
cryptocurrency
.

Apa Itu
Mining
dalam
 Crypto
?

Secara ringkasnya,
mining
 melibatkan penggunaan kuasa komputer yang menjana
coin

crypto
 seperti Bitcoin.
Mining
kripto mempunyai dua matlamat iaitu menjana mata wang kripto baharu dan mengesahkan ketulenan urus niaga mata wang kripto pada rantaian
blockchain
. Sesiapa sahaja yang mempunyai rangkaian internet yang stabil dan mesin
mining
 seperti
mining rig
, dan
graphics card
 boleh menjadi seorang
miner crypto
.

Seperti yang telah dinyatakan tadi, idea di sebalik konsep kripto adalah
 decentralized
 dan ia tidak mempunyai satu institusi kewangan yang mengawalnya. Ini membolehkan anda membuat transaksi tanpa melalui pihak ketiga seperti bank. Bagaimana anda membuat transaksi tanpa pihak bank?

Idea kripto adalah anda bukan mempercayai satu pihak iaitu bank. Sebaliknya, anda mempercayai ramai pihak dalam
blockchain
. Sebab itulah
crypto
sering digelar sebagai transaksi yang telus atau
transparent
.
Dengan cara ini, akan terdapat banyak salinan rekod transaksi dan ini menyukarkan seseorang untuk menipu dalam transaksi kerana semua orang mempunyai salinan rekod transaksi.

Contohnya, jika anda cuba mengubah lejar seperti menukar nilai transaksi dan ia tidak akan sepadan dengan rekod lain dalam
blockchain.
Akibatnya,
 transaksi ini akan ditolak. Secara ringkasnya, berikut menjelaskan perbezaan kripto daripada perbankan tradisional:

Sebagai contoh, katakalah anda berada di dalam sebuah kedai kasut sukan dan anda mahu membeli sepasang kasut bernilai RM400.

Transaksi Bank

Transaksi
Cryptocurrency

Anda menggunakan
kad bank
 untuk bayar jumlah RM400. Cara transaksi ini berjalan adalah:

1. Anda
swipe
kad atau masukkan nombor pin, kemudian akan menunggu isyarat sama ada pembayaran anda diluluskan atau tidak oleh bank.

2. Apabila pembayaran diluluskan, bank akan mengemas kini rekod yang menunjukkan duit berpindah dari akaun anda kepada akaun kedai kasut sukan tersebut.

Anda menggunakan
cryptocurrency
untuk beli kasut

yang sama. Cara transaksi ini berlaku adalah seperti berikut:

1. Anda
transfer
nilai kripto tertentu kepada kedai.
Blockchain
akan menentukan sama ada anda mempunyai dana yang mencukupi.

2. Apabila transaksi diluluskan, rekod transaksi ini dapat dilihat melalui
blockchain
 dalam bentuk
cryptography
 oleh semua pelabur kerana
blockchain
 merupakan satu lejar awam atau
open ledger
.

3. Apakah Kebaikan Mata Wang Kripto?

Kenapa
crypto
 popular? Tidak kira nilai
crypto
 naik atau turun, ia sentiasa menjadi topik kewangan yang hangat. Beberapa jenama terbesar dunia kini menerima mata wang digital Bitcoin di Amerika Syarikat, antaranya Microsoft, Paypal, AT&T dan Starbucks. Kripto ini juga digunakan sebagai medium transaksi utama dalam
dunia Metaverse
. Selain itu, banyak nama syarikat
cryptocurrency
 yang mula terlibat sebagai penaja dalam industri sukan antarabangsa. Pelaburan berjuta-juta dolar telah dibuat kepada dalam industri
Formula

One
, bola sepak, UFC dan banyak lagi.

Kelebihan utama mata wang kripto adalah ia berdasarkan teknologi
blockchain
 dan tidak bergantung kepada satu institusi kewangan. Berikut adalah kelebihan
cryptocurrency
yang membuatkan ramai berminat untuk melabur:

Identiti Dirahsiakan

Urus niaga mata wang kripto dapat dijalankan adalah tanpa mendedahkan identiti. Ini merupakan satu berita baik bagi pengguna yang mahukan privasi.

Telus

Walaupun identiti anda dirahsiakan semasa transaksi, data akan direkodkan pada lejar awam yang menggunakan teknologi blockchain. Ini bermakna data adalah telus dan boleh dilihat oleh orang ramai pada bila-bila masa.

Decentralization
atau Didesentralisasi

Mata wang kripto tidak dikeluarkan oleh bank pusat atau disokong oleh mana-mana kerajaan setakat ini. Ini bermakna tiada campur tangan daripada kerajaan atau pengaruh daripada dasar monetari.

Berpotensi Memperoleh Keuntungan

Melabur dalam kripto sememangnya mempunyai risiko yang tinggi tetapi ia mampu menjana pulangan yang tinggi. Contohnya, pada tahun 2021, nilai Bitcoin meningkat sehingga lebih dua kali ganda.

4. Bagaimana Pula dengan Keburukan Mata Wang Kripto?

Walaupun
crypto
 mempuyai kelebihan-kelebihan yang tersendiri, anda perlu berhati-hati kerana terdapat beberapa keburukan atau
major drawbacks
 yang akan membuatkan anda fikir dua tiga kali sebelum mula melabur.
Mesti anda pernah dengan nilai kripto jatuh dan ramai mengalami kerugian yang dahsyat disebabkan kripto sebelum ini.
Berikut merupakan antara keburukan kripto yang anda patut tahu sebelum melabur:

Pelaburan Tidak Menentu

Walaupun harga mata wang kripto boleh melonjak tinggi, ia juga boleh jatuh ke nilai terendah dengan cepat. Contohnya, nilai mata wang kripto seperti Bitcoin boleh berubah dengan cepat, jadi sesetengah orang tidak merasakan ia selamat untuk menukar wang sebenar kepada Bitcoin.

Belum Sesuai untuk Dijadikan Sebagai Pelaburan Jangka Panjang

Oleh kerana pasaran kripto ini masih baharu, tidak siapa yang boleh menjangkakan perkara yang akan berlaku. Jadi jika anda ingin membuat pulangan yang stabil, ini mungkin bukan pertaruhan terbaik.

Pelaburan lain seperti
pelaburan emas
 dan
pelaburan ASB
 telah terbukti merupakan satu pelaburan jangka panjang yang baik tapi bagaimana pula dengan
crypto
? Tiada siapa yang benar-benar tahu apa yang akan berlaku kepada mata wang kripto dalam masa terdekat dan masa hadapan. Oleh itu, pelabur perlu berani kerana keputusan yang dibuat mungkin berdasarkan
trial and error
.

Terdedah kepada
Crypto
Scam

Cryptocurrency
juga tidak lari dari
sindiket
scam
.
Scammer
 sering menggunakan platform seperti Facebook, Instagram dan Twitter untuk mengajak orang ramai melabur dan menipu menggunakan helah-helah tertentu. Kebiasaannya, sasaran mereka adalah pelabur baharu yang tidak mempunyai pengetahuan mendalam tentang
cryptocurrency
.

Tidak Ada Pusat Kawalan

Pasaran mata wang kripto tidak dikawal dan tiada peraturan atau polisi yang ditetapkan untuk melindungi anda. Sekiranya, kebanyakan syarikat atau ramai pengguna beralih kepada mata wang kripto baharu daripada anda atau berhenti menggunakan mata wang digital sepenuhnya, mata wang kripto anda akan jadi tidak bernilai.

5.  Apakah Jenis
Cryptocurrency
 yang Ada di Malaysia?

Terdapat banyak pilihan jenis
crypto
 yang anda boleh labur. Berikut adalah antara jenis kripto yang anda boleh labur di Malaysia:

Bitcoin

Ethereum

XRP

Litecoin

Bitcoin Cash

Patut Ke Anda Mula Masuk Dunia Kripto?

Ingat, pelaburan kripto merupakan satu pelaburan risiko tinggi kerana nilainya boleh berubah-ubah naik dan turun dengan sangat cepat. Oleh sebab itu, ilmu tentang apa itu
cryptocurrency
memang penting dan anda disarankan untuk dapatkan nasihat kewangan daripada perancang kewangan supaya anda boleh menilai sendiri dan dapat membuat keputusan dengan lebih baik sebelum melibatkan diri dalam dunia kripto.

Selain itu, sekiranya anda sedang mencari
insurans kereta murah dan terbaik
, layari laman web Qoala untuk info lanjut. Qoala juga menawarkan
harga insurans motor terbaik
 dan
insurans rumah terbaik
 daripada beberapa
syarikat insurans di Malaysia
. Anda boleh pilih insurans mengikut keperluan dan bajet anda.

Kongsi:


Apple Pay Malaysia: Cara Guna Apple Pay di iPhone, Apple Watch

Apple Pay akhirnya tiba di Malaysia setelah sekian lama ditunggu oleh pengguna-pengguna produk Apple di negara ini. Ini merupakan satu berita yang menggembirakan kerana Apple Pay merupakan salah satu cara yang boleh memudahkan urusan pembayaran anda sebagai pengguna produk Apple. Ikuti artikel ini untuk mengetahui cara guna Apple Pay di Malaysia menggunakan iPhone dan Apple Watch anda.

Table of Contents

Toggle

Langkah-langkah Mudah untuk Set-up Apple Pay di Peranti Apple Anda
Cara Masukkan Kad Bank (Debit/Kredit) di iPhone Anda
Cara Tambah Kad Debit atau Kredit di Apple Watch
Apple Pay Malaysia: Cara Menggunakan Apple Pay untuk Membuat Transaksi
1. Apple Pay Menggunakan iPhone dengan Face ID
2. Apple Pay Menggunakan iPhone dengan Touch ID
3. Apple Pay Melalui Apple Watch
4. Apple Pay untuk Pembelian Online
Adakah Apple Pay di Malaysia Selamat Digunakan?

Langkah-langkah Mudah untuk
Set-up
 Apple Pay di Peranti Apple Anda

Sama seperti Samsung Pay, Apple Pay menggunakan teknologi NFC (
Near-field communication
). Anda hanya boleh menggunakan Apple Pay sekiranya anda menggunakan model iPhone 6 dan ke atas.

Disebabkan Apple Pay baru sahaja dilancarkan di Malaysia, masih banyak bank atau kedai yang belum lagi menyokong pembayaran Apple Pay. Setakat artikel ini ditulis, Apple Pay hanya menyokong kad yang dikeluarkan oleh AmBank, Maybank dan Standard Chartered.

Cara Masukkan Kad Bank (Debit/Kredit) di iPhone Anda

Sebelum anda mula menggunakan Apple Pay untuk membuat transaksi di kedai-kedai yang anda pergi, anda perlu memasukkan
kad debit
 atau kad kredit anda dalam aplikasi Apple Wallet di iPhone anda terlebih dahulu. Ikuti langkah-langkah berikut:

Buka aplikasi
Wallet
 di iPhone.

Tekan butang ‘Add’ pada halaman utama atau tekan butang ‘+’ pada bahagian atas sebelah kanan.

Pilih ‘Debit’ atau ‘Credit’.

Kemudian, tekan ‘Continue’.

Scan
kad debit atau kredit anda atau masukkan maklumat kad secara manual

Anda akan perlu membuat pengesahan  dengan bank anda. Kebiasaannya, nombor OTP akan diberi oleh pihak bank melalui SMS atau anda akan menerima panggilan telefon daripada bank.

Setelah selesai proses pengesahan, anda kini telah berjaya memasukkan kad anda di Apple Pay.

Cara Tambah Kad Debit atau Kredit di Apple Watch

Sekiranya anda memiliki Apple Watch dan mahu menggunakan Apple Pay, anda perlu memasukkan kad dan membuat proses pengesahan sekali lagi. Namun begitu, hanya model Apple Watch Series 1 dan ke atas sahaja yang menyokong penggunaan Apple Pay buat masa ini. Berikut adalah cara menambah kad pembayaran anda di Apple Watch:

Buka aplikasi
Watch
 di iPhone anda.

Tekan pada butang ‘Wallet’.

Anda akan nampak kad debit atau
kad kredit
 yang anda telah tambah. Kemudian, anda perlu tekan butang ‘Add’.

Masukkan kod sekuriti kad (CVV) anda. Proses pengesahan tambahan bergantung kepada bank anda.

Setelah selesai, anda kini boleh menggunakan Apple Pay di Apple Watch anda.

Apple Pay Malaysia: Cara Menggunakan Apple Pay untuk Membuat Transaksi

Sebelum membuat pembayaran, anda perlu pastikan kedai yang anda pergi menerima pembayaran Apple Pay. Bagaimana cara untuk ketahuinya? Untuk pengetahuan anda, kedai yang memaparkan simbol Paywave atau Apple Pay menyokong pembayaran melalui Apple Pay.

Cara pembayaran bergantung kepada model Apple yang anda gunakan. Ikuti langkah-langkah di bawah untuk menggunakan Apple Pay untuk transaksi pembayaran:

1. Apple Pay Menggunakan iPhone dengan Face ID

Model iPhone yang menggunakan Face ID adalah iPhone X, iPhone XS, iPhone 11, iPhone 12 dan iPhone 13. Sekiranya anda menggunakan salah satu daripada model yang telah disebut di atas, anda boleh menggunakan Face ID untuk menggunakan Apple Pay:

Pastikan kedai yang anda pergi menyokong pembayaran PayWave atau Apple Pay.

Tekan dua kali (
double-click
) pada
power button
 sebelah kanan.

Kad anda akan dipaparkan pada skrin iPhone dan anda perlu membuat pengesahan Face ID.

Bawa iPhone anda dekat dengan
Reader Screen
.

Transaksi selesai.

2. Apple Pay Menggunakan iPhone dengan Touch ID

Jika anda menggunakan model iPhone yang menggunakan Touch ID seperti iPhone 6, iPhone 7, iPhone 8 dan iPhone SE, ikuti langkah-langkah di bawah:

Pastikan kedai yang anda pergi menyokong pembayaran PayWave atau Apple Pay.

Tekan dua kali (
double-click
) pada
home button
.

Kad anda akan dipaparkan pada skrin iPhone.

Bawa iPhone anda dekat dengan
Reader Screen
.

Transaksi selesai.

3. Apple Pay Melalui Apple Watch

Bagi anda yang menggunakan Apple Watch, ikuti langkah-langkah di bawah:

Pastikan kedai yang anda pergi menyokong pembayaran PayWave atau Apple Pay.

Tekan dua kali (
double-click
) pada
side button
 jam anda.

Kad anda akan dipaparkan pada skrin Apple Watch.

Bawa Apple Watch anda dekat dengan
Reader Screen
.

Transaksi selesai.

4. Apple Pay untuk Pembelian Online

Selain kedai fizikal, Apple Pay juga boleh digunakan pada aplikasi serta laman web yang disokong. Apple Pay menjadikan pembayaran dalam talian lebih lancar tetapi ia lebih selamat. Ini kerana, aplikasi dan laman web yang anda beli hanya menerima kod keselamatan dinamik dan bukan maklumat kad kredit anda yang sebenar. Ikuti langkah-langkah berikut:

Pastikan ada logo Apple Pay pada halaman
check-out
.

Tekan dua kali (
double-click
) pada
home
 atau
power button
anda.

Kad anda akan dipaparkan pada skrin.

Anda perlu melalui proses pengesahan.

Transaksi selesai.

Adakah Apple Pay di Malaysia Selamat Digunakan?

Jawapan ringkasnya, ya. Transaksi melalui Apple Pay boleh dikategorikan sebagai satu medium transaksi yang selamat. Hal ini kerana, sebelum setiap pembayaran dilakukan, pengguna perlu membuat pengesahan Face ID atau Touch ID.

Katakanlah iPhone anda dicuri atau hilang, tiada seorang pun yang boleh membuat pembayaran dengan menggunakan Apple Pay anda kerana identiti Face ID atau Touch ID anda tidak sepadan dengan individu tersebut. Bukan itu sahaja, anda juga boleh mengeluarkan kad anda daripada iPhone anda sekiranya dicuri atau hilang.

Jika anda mengeluarkan kad, anda boleh menambahkannya semula sekiranya anda sudah beli iPhone baru atau jumpa semula iPhone anda yang hilang. Untuk keluarkan kad anda daripada Apple Pay, lakukan langkah-langkah berikut:

Pada Mac atau PC
: Log masuk ke akaun Apple ID anda. Dalam bahagian ‘Devices’, klik pada iPhone anda yang hilang. Di bawah senarai kad, klik ‘Remove’ untuk keluarkan kad anda.

Pada iPhone, iPad atau iPod touch
: Pergi ke ‘Settings’ > [ nama anda ], pilih iPhone yang hilang, kemudian klik ’Remove All Cards’ yang terletak di bawah Apple Pay.

Hubungi pengeluar
kad kredit
/debit anda.

Diharapkan artikel ini dapat membantu anda menggunakan Apple Pay di Malaysia. Kemudahan ini merupakan satu berita gembira bagi ramai pengguna iPhone di negara ini.

Selain itu, sekiranya anda sedang mencari

insurans kereta
,

insurans motor
 atau

insurans rumah
 terbaik dan komprehensif, layari

laman web Qoala
 untuk info lanjut. Qoala merupakan platform insurans di Malaysia dengan jaminan proses beli insurans yang selamat, berpatutan dan mudah.

Kongsi:


ASB Loan Lagi Untung? 7 Perkara Perlu Tahu

Anda berminat mahu buat ASB
loan
untuk melabur? Secara ringkasnya, ASB
loan
atau nama lainnya pinjaman ASB, ASB
Financing
 dan ASBF merupakan pinjaman yang anda boleh lakukan untuk membuat pelaburan lebih besar dalam
akaun simpanan ASB
 anda.
 Artikel ini akan menjelaskan tujuh perkara penting yang anda perlu tahu tentang pinjaman ini.

Table of Contents

Toggle

Ketahui Apa Itu ASB Financing dan 6 Perkara Lain yang Anda Wajib Tahu
1. Apa Itu ASB Loan?
2. Beza Simpanan ASB dan Pinjaman ASB
3. Semak Kelayakan ASB Loan Anda Sebelum Mendaftar
4. Cara Mohon ASB Loan
5. Bank Mana yang Terbaik untuk Anda?
6. Kebaikan dan Keburukan ASB Loan
7. Selepas Buat Pinjaman, Apa yang Anda Boleh Jangkakan?
ASB Loan 2022: Untung atau Rugi?

Ketahui Apa Itu ASB
Financing
 dan 6 Perkara Lain yang Anda Wajib Tahu

Seperti yang anda mungkin sudah sedia maklum, ASB merupakan salah satu pilihan
pelaburan risiko rendah
 popular untuk golongan bumiputera kerana
pulangan dividen
 tahunan yang konsisten tahun demi tahun. Faktor ini sudah cukup untuk menarik minat ramai pelabur di luar sana untuk buka akaun ASB.

Apabila anda melabur dalam ASB, sebahagian duit anda akan dilaburkan dalam
saham Bursa Malaysia
. Adakah anda patut buat ASB
loan
 untuk tujuan pelaburan di platform ini? Ketahui tujuh perkara berikut sebelum menggunakan platform ini:

1. Apa Itu ASB
Loan
?

Konsepnya mudah sahaja, anda boleh melihatnya sebagai satu fasiliti pinjaman pelaburan ASB yang membolehkan anda membuat pinjaman wang untuk beli sijil ASBF.
ASB
loan
 bermaksud anda membuat pinjaman atau pembiayaan daripada ejen bank ASB terpilih seperti CIMB, RHB, Maybank dan sebagainya untuk membuat pelaburan ASB.

Kemudahan pinjaman ASB ini membolehkan anda melabur dengan jumlah yang lebih besar dan mendapat pulangan yang lebih tinggi. Contohnya, anda pinjam RM100,000 daripada bank pilihan anda, amaun ini akan dimasukkan ke dalam akaun ASB anda. Kemudian, pada setiap tahun apabila dividen diumumkan, anda akan dapat lihat hasil dividen dalam akaun ASB anda.

Dalam kata lain, anda sebenarnya berhutang dengan bank untuk melabur dalam ASB. Apabila anda buat pinjaman, semestinya anda perlu membayar semula jumlah yang dipinjam. Anda sebagai peminjam akan perlu membayar sejumlah amaun yang tertentu dalam tempoh masa yang tertentu kepada bank setiap bulan.

2. Beza Simpanan ASB dan Pinjaman ASB

Jadi, anda mungkin tertanya-tanya sebab ramai pelabur yang memilih untuk buat ASB
loan
 sedangkan boleh sahaja buat simpanan ASB. Apakah perbezaan simpanan ASB dan pinjaman ASB?

Simpanan ASB

Apa itu ASB simpanan sendiri? Apabila anda membuat simpanan ASB, anda melabur dengan menggunakan duit anda sendiri. Setiap bulan, anda mungkin tentukan jumlah wang untuk dilabur daripada
duit gaji
 bulanan anda untuk dimasukkan ke dalam pelaburan ASB.

Sebagai contoh, anda boleh laburkan RM200 sebulan ke dalam akaun ASB sepanjang tahun sehinggalah dividen diumumkan. Perlu diingatkan, kadar dividen dengan membuat simpanan anda sendiri mungkin lebih rendah jika dibandingkan dengan pulangan dividen pinjaman ASB.

Katakanlah anda simpan RM200 setiap bulan, jumlah terkumpul selepas 12 bulan adalah RM2,400. Kemudian, katakanlah kadar dividen ASB tahun tersebut adalah 5 peratus. Pulangan dividen tahunan anda adalah sebanyak RM120.

Pinjaman ASB

Seperti yang dinyatakan di atas, ASB
loan
 atau pinjaman ASB ini pula anda menggunakan duit yang dipinjam daripada bank. Kadar dividen yang akan diterima juga lebih tinggi jika dibandingkan dengan simpanan ASB.

Selepas permohonan pinjaman anda diluluskan, anda perlu membuat pembayaran ansuran bulanan untuk menjelaskan pinjaman anda. Jika tidak
rekod CCRIS
 anda boleh terjejas sekiranya anda terlepas pembayaran. Berikut adalah perbezaan di antara simpanan ASB dan pinjaman ASB:

Simpanan ASB

Pinjaman ASB

Pelaburan Minimum

RM10

RM10,000

Pelaburan Maksimum

RM200,000

RM200,000

Pulangan

Tidak bermanfaat tetapi margin lebih tinggi

Pulangan yang dimanfaatkan, tetapi margin yang lebih rendah

Kos Tambahan

Tiada

Kos pinjaman ASB dan Yuran perlu dijelaskan seperti dokumentasi dan pengurusan

Risiko Kadar Faedah

Tiada

Dipengaruhi oleh perubahan kadar BLR

Tempoh
Lock-In

Tiada. Anda boleh tebus unit untuk tunai pada bila-bila masa.

Anda tidak boleh jual unit yang dibeli dalam tempoh
dua tahun
. Walau bagaimanapun, anda boleh mengeluarkan tunai dari dividen tahunan ASB.

3. Semak Kelayakan ASB
 Loan
 Anda Sebelum Mendaftar

Untuk memohon ASB
Financing
, terdapat beberapa syarat yang anda perlu penuhi. Setiap bank yang menawarkan ASB
loan
 menetapkan syarat yang berbeza-beza. Jadi, anda perlu rujuk kepada ejen anda untuk memastikan anda memenuhi syarat untuk mohon pinjaman ASB. Secara umumnya, berikut adalah syarat-syarat pinjaman ASB:

Melayu atau Bumiputera

Berumur 18 tahun ke atas

Pendapatan tetap, slip gaji minimum 3 bulan; kalau berniaga penyata syarikat perlu dinyatakan dalam tempoh 6 bulan

Tidak disenarai hitam oleh mana-mana bank termasuk
rekod CTOS
 dan CCRIS

Bagi dokumen-dokumen yang diperlukan pula, anda perlu sediakan:

Borang permohonan

Salinan kad pengenalan

Salinan penyata bank atau slip gaji anda untuk tiga bulan terakhir

Salinan bahagian depan buku ASB

4. Cara Mohon ASB
Loan

Sekiranya anda layak dan berminat untuk membuat ASB
loan
, anda boleh ikuti empat langkah di bawah:

i. Kenal Pasti Pendapatan Anda Termasuk Komitmen

Langkah pertama, anda perlu kenal pasti berapa jumlah pendapatan anda selepas tolak komitmen perbelanjaan bulanan seperti bayar
loan
 kereta
,
 pinjaman perumahan
 dan sebagainya. Pastikan juga rekod CCRIS dan CTOS anda berada dalam keadaan yang baik.

ii. Kira DSR Anda

Seterusnya, anda patut kira nisbah DSR (Debt Service Ratio) untuk memastikan bajet bulanan anda tidak lari. Cara untuk anda kira DSR adalah dengan membahagikan jumlah keseluruhan pembayaran balik hutang bulanan anda dengan pendapatan bersih anda selepas
potongan cukai
 dan

KWSP
.

iii. Semak Jumlah Pinjaman yang Anda Boleh Mohon

Anda boleh menggunakan kalkulator ASB
loan
 di platform ejen ASB anda untuk mendapatkan anggaran jumlah yang anda boleh pinjam dalam tempoh pinjaman maksimum.

iv. Dapatkan ASB
Loan
 Anda

Kadar faedah pinjaman ASB adalah bergantung pada bank pilihan anda. Untuk ketahui dengan tepat pembayaran balik bulanan pinjaman ASB anda, hubungi bank anda untuk maklumat lanjut.

5. Bank Mana yang Terbaik untuk Anda?

Anda bebas membuat perbandingan dan memilih bank-bank yang menawarkan ASBF. Setiap bank menawarkan pakej yang berbeza-beza untuk perkhidmatan ASB
loan
 ini. Contohnya, ada bank yang mengenakan faedah yang tinggi tetapi menawarkan manfaat lain dan ada juga bank yang mengenakan faedah rendah tetapi tidak menawarkan faedah-faedah lain.

Pilihan ini bergantung kepada keputusan anda selepas membuat penilaian. Anda disarankan untuk mendapatkan nasihat daripada pakar kewangan atau bank-bank yang menawarkan ASB
loan
. Berikut adalah bank-bank yang menawarkan servis ini untuk rujukan anda:

Bank

Pakej ASB
Loan

RHB Bank

ASB Financing

Easy-ASB

Maybank

Maybank ASB Financing

Maybank ASB Financing-i

BSN

BSN MyRinggit ASB

Ambank

Term Financing-i secured by ASB / ASB 2 certificate

Term Loan ASB / ASB

CIMB Bank

CIMB ASB Financing

Affin Bank

Affin ASB/ASB2 Loan

6. Kebaikan dan Keburukan ASB
Loan

Matlamat utama bagi pelabur apabila membuat pinjaman ASB adalah mendapatkan jumlah dividen yang lebih tinggi. Dengan membuat pinjaman ASB, anda boleh melabur jumlah RM10,000, RM50,000, RM100,000 sehinggalah RM200,000. Berikut adalah kebaikan dan kekurangan ASB
loan
:

Kebaikan

Keburukan

Melabur jumlah yang lebih besar

Anda berpotensi mendapat pulangan dividen tahunan yang tinggi.

Risiko pulangan ASB rendah dan
interest
tinggi

Ini akan menyebabkan margin anda rendah dan pulangan juga merosot.

Menaikkan skor kredit

Apabila anda membayar balik pinjaman anda setiap bulan, skor kredit akan meningkat.

Boleh merosakkan skor kredit

Sekiranya anda gagal bayar semula pinjaman, skor kredit anda akan terjejas.

Memupuk tabiat menabung

Kebanyakan pelabur membayar pinjaman ASB sebaik sahaja gaji masuk. Konsep ini boleh juga dipanggil sebagai
Save First, Spend Later.

Kecairan rendah

Bolehkah keluarkan duit ASB
loan
? Tidak seperti ASB konvensional yang anda boleh keluarkan duit pada bila-bila masa, anda hanya boleh keluarkan hasil dividen tahunan ASBF secara
lump sum
.

7. Selepas Buat Pinjaman, Apa yang Anda Boleh Jangkakan?

Anda disarankan untuk dapatkan nasihat dan pendapat daripada kawan-kawan atau ahli keluarga yang ada pengalaman buat ASB
loan
.
Tujuan utama ASB
loan
 adalah untuk mendapatkan pulangan dividen tahunan yang lebih tinggi. Perlu diingatkan, pelaburan ini merupakan pelaburan jangka panjang dan berisiko rendah. Dalam kata lain, pelaburan ini berpotensi memberikan pulangan yang tinggi dalam jangka masa panjang kerana risikonya amat rendah jika dibandingkan dengan pelaburan lain seperti
kripto
,
NFT
 dan sebagainya.

Anda sebagai pelabur perlu tenang menguruskan kewangan dan bayar semula pinjaman ASB anda setiap bulan kepada bank yang anda telah pilih. Pastikan anda mampu untuk membayar semula pinjaman dan jangan pinjam jumlah yang terlalu besar sekiranya ia akan membebankan anda.

ASB
loan
 ini adalah pinjaman dan anda perlu membayar semula. Contohnya, apabila anda pinjam RM50,000 dari bank, anda perlu bayar semula beserta kadar keuntungan bank. Ini bermakna anda akan bayar balik pinjaman kepada bank lebih daripada RM50,000 yang dipinjam. Senang kata, bukannnya pinjam RM50,000, bayar balik pinjaman pun RM50,000.

ASB
Loan
 2022:
 Untung atau Rugi?

Sehingga hari ini, ASB
loan
 masih lagi menguntungkan dan memberikan pulangan yang baik kepada pelabur di luar sana. Terdapat banyak teknik melabur ASBF yang anda akan jumpa tetapi anda perlu berhati-hati kerana mungkin terdapat teknik yang tidak sesuai untuk anda. Oleh sebab itu, penting untuk anda fahami strategi terbaik dalam mengurus ASB
loan
.

Bila anda sudah mula mengambil ASB
loan
, anda mempunyai tanggungjawab dan komitmen untuk membayar semula pinjaman pada setiap bulan. Walau bagaimanapun, sekiranya anda tidak mampu untuk berbuat begitu, anda boleh memilih pilihan yang lebih selamat iaitu melabur secara manual di ASB konvensional tanpa menggunakan servis ASB
loan
.
Diharapkan artikel ini akan sedikit sebanyak membantu anda untuk membuat keputusan pelaburan. Pilihan berada di dalam tangan anda, anda sendiri yang boleh tentukan kemampuan kewangan anda.

Selain itu, sekiranya anda ingin dapatkan
harga insurans kereta terbaik
,
harga insurans motor murah
 atau
insurans rumah terbaik
,
layari laman web Qoala untuk info lanjut. Qoala menyediakan rangkaian perkhidmatan
insurans terbaik
 mengikut keperluan dan bajet anda.

Kongsi:


ASNB Umum Dividen ASB 2022, Semak Baki ASB Online Anda

Pihak ASNB telah mengumumkan kadar dividen ASB 2022 sebanyak 4.60 peratus bersama dengan kadar bonus 0.50 peratus bagi tahun kewangan terakhir 31 Disember 2022. Sebagai pemegang akaun, anda boleh semak akaun ASB online anda untuk mengetahui jumlah pulangan wang yang anda telah jana pada tahun ini. Artikel ini akan berkongsikan cara semak dividen ASB online, cara daftar ASB online dan cara keluarkan duit ASB.

Table of Contents

Toggle

Kadar Dividen ASB 4.60 Peratus, Lebih Tinggi Berbanding Tahun Lepas
MyASNB Login: Pendaftaran ASB Online & Semakan Baki / Dividen
Cara Daftar ASB Online Melalui Portal myASNB (Bagi Pemilik Akaun Sedia Ada)
Cara Buka Akaun ASNB Online (Pendaftaran Akaun Baru)
Cara Keluarkan Duit ASB Online
Risiko Pelaburan ASB

Kadar Dividen ASB 4.60 Peratus, Lebih Tinggi Berbanding Tahun Lepas

Seperti yang anda mungkin sudah sedia maklum, ASB ini risikonya rendah dan potensi kerugian itu sangatlah tipis berbanding pelaburan-pelaburan lain di luar sana. Pada setiap tahun
, sudah hampir pasti pemegang akaun ASB anda akan mendapat pulangan dividen tahunan. Walaupun jumlah peratusan dividen berubah-ubah dan tidak tetap setiap tahun, pelabur masih dapat menikmati pulangan yang menguntungkan.

Dari tahun 1990 sehingga 2021, ASB telah memberikan pulangan dividen di antara lima peratus sehingga 14 peratus. Bagi tahun 2022 pula, kadar dividen ASB masih lagi memberikan pulangan yang konsisten untuk para pelabur. Jadual di bawah menunjukkan pulangan dividen ASB dan bonus dari tahun 2017 sehingga tahun terkini, 2022.

Tahun

Dividen ASB + Bonus

2017

7.00 sen seunit + 1.25 sen seunit

2018

6.50 sen seunit + 0.50 sen seunit

2019

5.0 sen seunit + 0.50 sen seunit

2020

4.25 sen seunit + 0.75 sen seunit (untuk 30 ribu unit pertama sahaja)

2021

4.25 sen seunit + 0.75 sen seunit

2022

4.60
sen seunit
 + 0.50 sen seunit
(untuk 30 ribu unit pertama sahaja)

Dengan adanya MyASNB, anda boleh menyemak baki  atau dividen ASB terkini anda pada bila-bila masa dan di mana jua anda berada. Cara nak semak dividen ASB:

Log in
ke portal atau aplikasi MyASNB.

Klik menu ‘Akaun saya’.

Jumlah baki anda akan dipaparkan.

Klik ‘Penyata’ untuk
download
 penyata tahun terkini atau tahun sebelumnya.

MyASNB Login: Pendaftaran ASB Online & Semakan Baki / Dividen

Apa itu ASB? Amanah Saham Bumiputera atau ASB merupakan salah satu jenis
pelaburan risiko rendah
terbaik yang hanya terbuka untuk golongan bumiputera sahaja. Risiko kerugian melabur dalam ASB amatlah rendah dan anda boleh mendapat pulangan dividen dan juga bonus pada setiap tahun.

Kalau anda bandingkan ASB dengan instrumen pelaburan lain seperti
pelaburan saham
,
pelaburan emas
,
NFT
,
Robo-Advisor
 atau
mata wang
crypto
 yang berisiko tinggi, memang tak wajar sama sekali. Konsepnya begini, risiko tinggi, pulangan juga boleh tinggi tetapi dalam masa yang sama kerugian juga boleh tinggi kalau anda salah strategi.
ASB ini sepatutnya anda bandingkan dengan
simpanan tetap
. Daripada anda simpan duit dalam simpanan tetap, lebih baik anda simpan duit dalam dana ASB.

Untuk pengetahuan anda, ASB ini mempunyai had simpanan maksimum sehingga RM200,000. Ini bermakna pelabur hanya dan pelabur hanya boleh meningkatkan jumlah pelaburan mereka sehingga had ini.  Walau bagaimanapun, dana tak mempunyai had atas nilai akaun. Oleh itu, keuntungan modal yang disimpan dalam akaun ASB mungkin melebihi RM200,000. Pelabur bebas menentukan jumlah untuk melabur pada bila-bila masa dan boleh menambah nilai atau melanggan unit tambahan melalui ejen ASB yang terpilih.

Cara Daftar ASB Online Melalui Portal myASNB (Bagi Pemilik Akaun Sedia Ada)

MyASNB merupakan portal yang memudahkan urusan pengguna Amanah Saham Nasional Berhad, anda boleh melakukan semuanya secara atas talian atau
online
 dengan telefon pintar atau laptop sahaja. Dengan platform ini, anda boleh mendaftar, membuat semakan baki/dividen dan membuat pengeluaran.
Untuk anda memulakan perjalanan anda sebagai pelabur ASB, pertama sekali anda boleh mendaftar Akaun ASNB dengan pelaburan permulaan serendah RM10.

Anda perlu memastikan anda telah mengemaskini semua maklumat peribadi sebelum anda menggunakan perkhidmatan myASNB ini. Maklumat-maklumat peribadi seperti alamat surat-menyurat, nombor telefon bimbit dan alamat e-mel boleh dikemaskini melalui mana-mana cawangan ASNB atau ejen sah ASNB seperti bank-bank terpilih atau pejabat pos. Anda boleh terus ke kaunter dan menyatakan hasrat anda untuk
update
 maklumat anda sebab nak menggunakan ASB
online
.

Selepas anda dah selesai mendaftar, anda kini boleh daftar di myASNB dan menggunakan perkhidmatan ASB
online.
Ikuti langkah-langkah berikut:

Layari laman web
myASNB

Klik “Daftar di sini” Baca dan fahamkan terma dan syarat.

Isikan butiran akaun myASNB anda.

Cipta akaun anda dan tentukan
username

Proses mendaftar selesai dan anda akan diminta untuk membuat Log Masuk Kali Pertama dengan menggunakan kata laluan sementara.

Klik ‘Log masuk’ pada halaman yang memaparkan kata laluan sementara anda. Masukkan ID Pengguna dan diikuti dengan kata laluan sementara.

Kemaskini dan tukar kata laluan untuk tujuan keselamatan. Kemudian, log masuk semula menggunakan kata laluan yang baru tadi.

Urusan selesai.

Cara Buka Akaun ASNB Online (Pendaftaran Akaun Baru)

Anda tak perlu bayar yuran pendahuluan (0%) apabila nak mula melabur dalam ASB. Ini bermakna lebih banyak wang anda digunakan untuk pelaburan, bukannya yuran. Selain itu, Dana ASB hanya dikenakan yuran pengurusan tahunan sebanyak 0.35%. Sebaliknya, dana unit amanah ekuiti lain boleh menanggung sekitar 1.5% dalam yuran pengurusan tahunan.
Dari segi
security
 atau keselamatan, ASB sentiasa memastikan wang pelabur-pelabur sentiasa selamat. Jadi anda tak perlu risau kalau anda rancang nak mula melabur dengan ASB ini.

Untuk pendaftaran kali yang pertama, pastikan kad pengenalan ada bersama dengan anda. Anda boleh melakukan pendaftaran melalui aplikasi sahaja:

Muat turun aplikasi myASNB di App Store, Google Play, atau App Gallery.

Isi butiran kad pengenalan dan juga butiran akaun bank.

Buat proses verifikasi identiti. Anda akan diminta untuk mengambil gambar bahagian depan dan belakang kad pengenalan.

Cipta akaun dengan menetapkan ID dan kata laluan.

Dapat pengesahan dan anda boleh mula melabur.

Cara Keluarkan Duit ASB Online

Anda boleh mengeluarkan duit ASB anda pada bila-bila masa sahaja untuk tujuan-tujuan tertentu melalui portal myASNB atau aplikasi myASNB
. Liquidity
, wang di ASB mudah diakses. Maksud
liquidity
 atau kecairan di sini adalah sama ada wang yang telah dilabur mudah untuk diambil semula atau tak. Untuk ASB, ya, wang anda mudah diakses.
Tetapi anda akan tertakluk kepada beberapa syarat:

Had pengeluaran minimum RM100 untuk setiap transaksi

Had pengeluaran maksimum secara
online
adalah RM2,000 sebulan daripada mana-mana akaun unit amanah ASNB.

Anda perlu ada akaun myASNB untuk membuat pengeluaran secara wang ASB anda secara
online.
Bagi yang dah ada akaun, sila rujuk panduan pengeluaran (jualan balik) ASB, ikuti langkah-langkah berikut:

Log In
ke akaun MyASNB anda melalui portal atau aplikasi.

Klik portfolio pada bahagian menu,

Kemudian klik ‘Transaksi’ pada unit amanah yang anda mahu dan pilih ‘Jualan Balik’.

Pastikan maklumat bank anda tepat dan klik Seterusnya.

Isi maklumat dan buat pengesahan untuk pengeluaran.

Masukkan amaun, tandakan kotak pengisytiharan dan klik Seterusnya.

Semak semula butiran bank dan pastikan semua maklumat betul.

Klik permintaan TAC, isikan dan klik Seterusnya. Kemudian transaksi anda berjaya!

Cara Keluarkan ASB di Kaunter ASNB, Bank dan Pejabat Pos

Anda juga boleh melakukan pengeluaran secara fizikal.
Sekiranya anda nak mengeluarkan jumlah yang lebih besar dan menerima wang dengan lebih cepat, anda boleh pergi ke cawangan ASNB atau ejen-ejen ASB yang berdekatan.
Ikuti langkah-langkah di bawah:

Pergi ke kaunter dan maklumkan yang anda mahu membuat pengeluaran.

Anda akan diberi borang jualan balik unit dan anda perlu mengisi maklumat dengan lengkap.

Ambil nombor giliran dan tunggu giliran anda.

Anda perlu serahkan IC anda untuk pengesahan diri.

Proses pengeluaran duit dilakukan dan selesai.

Risiko Pelaburan ASB

Secara kesimpulannya, pelaburan ASB ini merupakan pilihan pelaburan berisiko rendah yang anda patut pertimbangkan. Anda boleh anggap ASB ini sebagai simpanan alternatif. Mungkin buat masa sekarang, anda hanya simpan duit dalam bank. Jika anda simpan dalam ASB, hampir pasti akan ada pulangan dividen ASB secara konsisten setiap tahun. Selain simpan duit anda setiap bulan dalam ASB, anda juga boleh buat
ASB
loan
. Untuk maklumat lebih lanjut anda boleh rujuk artikel tentang
ASB
Financing
 di sini.

Dengan ASB
online
 atau MyASNB, urusan anda kini lebih mudah.
Diharapkan perkongsian Qoala di dalam artikel ini dapat membantu anda menguruskan kewangan anda dengan lebih baik selepas ini. Semoga berjaya! Selain itu,
 anda tengah cari
 insurans kereta terbaik
 di Malaysia? Tidak perlu cari jauh-jauh, dapatkan insurans kereta anda dengan Qoala!  Selain
insurans kereta
, anda juga boleh mendapatkan
insurans motor
,
insurans kesihatan
 dan
insurans perjalanan
 di Qoala.

Kongsi:


5 Kesan Muflis, Cara Selesaikan Masalah Bankrap di Malaysia

Apa maksud muflis atau bankrap? Secara asasnya, ia merujuk kepada proses penghutang atau peminjam diisytiharkan muflis berikutan arahan mahkamah kerana peminjam tidak mampu membayar balik hutang berjumlah tidak kurang RM50,000 dalam tempoh masa lebih daripada enam bulan. Prosedur pengisytiharan muflis akan diserahkan melalui iklan di surat khabar atau melalui papan kenyataan di mahkamah.

Table of Contents

Toggle

Kriteria yang Menyebabkan Seseorang Diisytiharkan Bankrap
5 Kesan Muflis atau Bankrap kepada Golongan Muda
1. Dibawah Pengawasan Ketua Pengarah Insolvensi
2. Had Perjalanan
3. Kredit Terhad
4. Aset Dirampas
5. Had Pekerjaan
3 Punca Rakyat Malaysia Diisytiharkan Muflis
1. Pinjaman
2. Menjadi Penjamin
3. Penggunaan Kad Kredit
Keluar dari Bankrap, Cara Selesaikan Masalah Bankrap Anda Perlu Tahu
1. Bayar Semua Hutang
2. Buat Permohonan kepada Mahkamah
3. Tunggu 3 Tahun
Tips Elakkan Diri daripada Diisytiharkan Muflis
1. Dapatkan Bantuan Profesional
2. Refinance Pinjaman
3. Nilai Semula Aset dan Komitmen
4. Langsaikan Hutang dengan Teknik Overlap

Kriteria yang Menyebabkan Seseorang Diisytiharkan Bankrap

Sebelum anda mengetahui kesan muflis kepada golongan muda, berikut merupakan kriteria yang menyebabkan anda diisytiharkan muflis untuk rujukan anda:

Tidak berupaya melangsaikan hutang berjumlah tidak kurang dari RM50,000;

Tidak membayar hutang melebihi tempoh masa enam bulan;

Individu bermastautin di Malaysia sekurang-kurangnya selama setahun.

Seseorang individu boleh diisytiharkan muflis melalui dua cara berikut:

Petisyen Pemiutang bermaksud petisyen muflis akan dikemukakan oleh pemiutang terhadap penghutang dengan hutang yang melebihi RM50,000;

Petisyen Penghutang merujuk pada seseorang individu boleh secara sukarela mengisytiharkan dirinya muflis untuk melindungi dirinya daripada tuntutan pemiutang yang tidak mampu untuk dijelaskan. Biasanya, tiada jumlah minimum untuk mengisytiharkan diri sendiri sebagai muflis. Setelah petisyen dikemukakan, petisyen tidak boleh ditarik balik tanpa kebenaran mahkamah.

5 Kesan Muflis atau Bankrap kepada Golongan Muda

Berdasarkan statistik yang dikeluarkan Jabatan Insolvensi Malaysia, seramai 10,317 individu diisytiharkan bankrap sejak pandemik Covid-19 melanda Malaysia bermula Mac 2020 yang lalu. Selangor merekodkan individu paling ramai direkodkan bankrap iaitu seramai 2,555 orang manakala Kuala Lumpur, Putrajaya dan Labuan pula merekodkan seramai 1,288 orang bankrap dalam tempoh tersebut. Sekiranya anda diisytiharkan muflis, apa kesan nama
blacklist
 atau kesan bankrap kepada anda? Berikut lima kesan muflis kepada diri anda yang perlu anda tahu:

1. Dibawah Pengawasan Ketua Pengarah Insolvensi

Individu yang diisytiharkan bankrap atau muflis akan diletakkan di bawah pengawasan Ketua Pengarah Insolvensi (KPI). KPI akan mentadbir dan mengendalikan semua aset yang dimiliki oleh individu tersebut untuk membayar semua hutang yang ada.

2. Had Perjalanan

Individu yang muflis juga tidak akan dibenarkan untuk keluar negara melainkan mendapat kebenaran bertulis dari KPI atau perintah mahkamah yang membenarkannya keluar dari negara.

Semakan Status Perjalanan Imigresen

Jabatan Imigresen telah membangunkan
Sistem Aplikasi Elektronik
 Jabatan Imigresen Malaysia. Ia bertujuan untuk membantu warga Malaysia menyemak status dokumen perjalanan ke luar negara. Anda hanya perlu masukkan nombor kad pengenalan untuk menyemak status perjalanan semasa anda.

3. Kredit Terhad

Selain itu, akaun bank sedia ada akan dibatalkan dan individu muflis dilarang daripada melakukan sebarang pengeluaran wang daripada akaun bank yang sedia ada. Bukan itu sahaja, individu muflis juga tidak dibenarkan untuk membelanjakan wang melebihi RM1,000 menggunakan
kad kredit
 atau mendapatkan kredit lebih dari RM1,000 dari mana-mana pemiutang. Dalam erti kata lain yang lebih mudah, individu bankrap tidak boleh buka akaun bank dan tidak boleh
beli kereta
.

4. Aset Dirampas

Selepas diisytiharkan muflis, kesemua aset-aset yang dimiliki oleh individu yang muflis akan dikendalikan oleh KPI. Sebagai contoh, mana-mana rumah atau kereta milik individu yang muflis tersebut akan diambil dan diuruskan oleh KPI bagi digunakan untuk membayar hutang-hutang yang ada.

5. Had Pekerjaan

Ada sesetengah profesion tertentu di Malaysia seperti peguam, juru ukur, akauntan dan doktor tidak dibenarkan untuk bekerja atau mempunyai sekatan terhadap individu yang muflis oleh persatuan profesional atau pihak berkuasa. Selain itu, individu yang muflis juga tidak boleh dilantik sebagai pengarah syarikat atau memiliki perniagaan atau menjadi sebahagian daripada pemilik perniagaan.

3 Punca Rakyat Malaysia Diisytiharkan Muflis

Kebanyakan rakyat Malaysia yang paling ramai diisytiharkan bankrap berusia dalam lingkungan umur 35 hingga 44 tahun (32.25 peratus). Ia diikuti dengan individu berusia antara 25 hingga 34 tahun dengan 22.52 peratus. Dalam erti kata lain, golongan muda lebih berisiko tinggi untuk muflis jika tidak merancang perbelanjaan dari awal. Apa yang menyebabkan ramai rakyat Malaysia muflis? Berikut antara punca muflis berlaku dalam kalangan rakyat Malaysia untuk panduan anda:

1. Pinjaman

Kebanyakan kes muflis di Malaysia berlaku disebabkan oleh tunggakan pinjaman kenderaan yang tidak dijelaskan. Selain itu, ada juga kes bankrap berlaku disebabkan oleh kegagalan peminjam untuk membayar balik pinjaman perumahan, hutang peribadi dan hutang perniagaan.

Pinjaman Kereta

Tidak dinafikan, kereta telah menjadi salah satu keperluan zaman kini. Namun begitu, ia tidaklah bermaksud anda perlu memiliki
kereta mewah
 yang melebihi kemampuan kewangan anda. Ramai individu terutamanya golongan muda yang silap percaturan semasa beli kenderaan sehingga diisytiharkan bankrap kerana tidak mampu membayar ansuran bulanan. Menurut statistik Jabatan Insolvensi Malaysia, sebanyak 23,191 kes muflis yang dicatatkan di Malaysia berpunca daripada kegagalan menjelaskan hutang
pinjaman kereta
 atau kira-kira 27.18 peratus daripada punca keseluruhan kes muflis.

Pinjaman Perumahan

Kita sering didedahkan dengan pemilikan rumah adalah perkara penting yang perlu diutamakan dan pemilikan rumah yang terbaik adalah semasa dalam usia muda. Namun begitu,
beli rumah
 secara tergopoh-gopoh boleh menjadi punca muflis dalam usia muda. Ini kerana, anda terikat dengan sistem yang akan mengikat anda dalam tempoh yang lama kira-kira 30 tahun atau lebih. Berdasarkan rekod,
pinjaman perumahan
 mencatatkan sebanyak 26 peratus daripada jumlah keseluruhan kes muflis di Malaysia dan merupakan kategori kedua tertinggi selepas pinjaman kereta. Oleh sebab itu, rancang pembelian rumah anda untuk mengelakkan anda terbeban dengan beban kewangan yang tinggi dalam usia muda.

Pinjaman Peribadi

Ramai individu yang mengambil keputusan untuk membuat
 pinjaman peribadi
 bagi mendapatkan wang segera. Masalah menjadi lebih serius sekiranya anda tidak mempunyai ilmu dan cara pengurusan kewangan yang betul sekali gus menyebabkan anda terjerat dengan komitmen bulanan yang tinggi. Sebagai contoh, ada individu yang sanggup berhutang pinjaman peribadi hanya semata-mata untuk menanggung
kos kahwin
 bagi membuat majlis perkahwinan idaman. Untuk rekod, pinjaman peribadi mencatatkan kira-kira 24 peratus daripada punca keseluruhan kes bankrap.

Pinjaman Perniagaan

Selain itu, pinjaman perniagaan pula menyumbang kira-kira 14 peratus daripada keseluruhan kes muflis. Biasanya, ramai individu yang baru ingin memulakan perniagaan memilih untuk memohon pinjaman perniagaan. Namun begitu, cara ini berisiko kerana jika perniagaan yang diusahakan tidak berjaya, anda masih perlu membayar komitmen bulanan seperti dijadualkan. Oleh sebab itu, lebih baik untuk anda menggunakan modal yang ada di tangan anda jika anda ingin memulakan perniagaan untuk mengelakkan anda menanggung hutang yang tinggi dan mengalami kerugian yang lebih serius.

2. Menjadi Penjamin

Ada juga kes individu diisytiharkan muflis kerana menjadi penjamin kepada orang lain. Biasanya, pihak bank akan menuntut hutang daripada penghutang terlebih dahulu. Namun sekiranya penghutang tidak boleh melangsaikan atau lari daripada membayar hutang tersebut, pihak bank akan menuntut daripada individu yang menjadi penjamin kepada peminjam. Secara asasnya, penjamin terlibat secara langsung sekiranya peminjam tidak membayar balik pinjaman kerana penjamin turut menandatangani surat jaminan persetujuan menanggung liabiliti bersama bagi pihak peminjam jika peminjam gagal membayar balik pinjaman.

3. Penggunaan Kad Kredit

Memang tidak dinafikan kad kredit banyak memberi kelebihan yang tersendiri. Namun begitu, jika kad kredit digunakan tanpa kawalan dan disiplin yang tinggi, ia boleh menjerat diri. Ramai yang terlupa bahawa kadar faedah kad kredit boleh menjadi sangat tinggi jika ada tunggakan yang tidak dibayar. Oleh sebab itu, anda perlu praktikkan
cara guna kad kredit dengan betu
l untuk elakkan anda daripada menanggung beban hutang yang tinggi. Menurut statistik, sebanyak lima peratus daripada masalah bankrap adalah berpunca daripada penggunaan kad kredit yang tidak terkawal.

Keluar dari Bankrap, Cara Selesaikan Masalah Bankrap Anda Perlu Tahu

Penting untuk anda mengetahui status kewangan semasa anda untuk mengelakkan anda daripada gagal membayar balik pinjaman dan berhutang melebihi kemampuan anda. Jika anda diisytiharkan muflis, nama anda akan disenarai hitam dan anda tidak lagi boleh ke luar negara, beli kereta atau membuat sebarang pinjaman kredit daripada mana-mana bank. Sekiranya anda disenarai hitam, ada beberapa cara yang boleh anda lakukan untuk membantu anda keluar dari bankrap. Berikut antara cara yang boleh anda pertimbangkan:

1. Bayar Semua Hutang

Setelah diisytiharkan bankrap, anda perlu berbincang dengan Jabatan Insolvensi Malaysia. Daripada situ, anda boleh mengetahui jumlah yang perlu dibayar setiap bulan bergantung pada aset yang anda ada dan juga pekerjaan anda. Anda disarankan untuk mengikut jadual pembayaran yang telah ditetapkan bagi membantu anda menjelaskan hutang dengan lebih cepat.

2. Buat Permohonan kepada Mahkamah

Anda boleh memohon pelepasan daripada status muflis di Mahkamah Persekutuan. Biasanya, pihak mahkamah akan mempertimbangkan permohonan anda dengan mengambil kira beberapa faktor antaranya bayaran dilakukan tepat pada masa atau anda tidak melanggar apa-apa peraturan yang ditetapkan sepanjang tempoh tersebut. Setelah mendapat pelepasan, anda kini boleh membuka akaun bank sendiri, melancong ke luar negara dan melakukan perkara yang tidak dibenarkan semasa muflis.

3. Tunggu 3 Tahun

Kerajaan telah melakukan beberapa pindaan terhadap peraturan bankrap sedia ada. Berdasarkan pindaan baharu, anda boleh mendapat pelepasan secara automatik, namun begitu tertakluk pada syarat-syarat tertentu seperti berikut:

Diisytiharkan muflis selepas 6 Oktober 2017;

Telah mengisi borang Pernyataan Hal Ehwal, borang permohonan dan aku janji;

Telah menfailkan
penyata pendapatan
 bagi tempoh enam bulan;

Dalam pemantauan untuk mencapai sasaran sumbangan selama tiga tahun;

Mematuhi segala peraturan yang telah ditetapkan.

Tips Elakkan Diri daripada Diisytiharkan Muflis

Meskipun ada cara untuk membantu anda keluar daripada bankrap, ia memakan masa yang lama untuk pulihkan kewangan anda dan keluarkan diri anda daripada senarai muflis setelah diisytiharkan muflis. Oleh sebab itu, elakkan diri anda daripada diisytiharkan muflis dan dapatkan bantuan daripada organisasi profesional. Berikut empat tips yang boleh anda pertimbangkan:

1. Dapatkan Bantuan Profesional

Jika anda berdepan masalah dalam melangsaikan hutang pinjaman, anda boleh dapatkan pertolongan daripada Agensi Kaunseling dan Pengurusan Kredit (
AKPK
). AKPK ditubuhkan oleh Bank Negara Malaysia untuk menawarkan perkhidmatan kaunseling kewangan, program pengurusan hutang dan pendidikan kewangan secara percuma.

2.
Refinance
 Pinjaman

Kebanyakan bank bersikap terbuka untuk merunding semula syarat pinjaman bagi mengelakkan dan mengurangkan kecenderungan berlakunya situasi pinjaman tidak berbayar (
non-performing loan
). Oleh sebab itu, sekiranya anda menghadapi kesukaran untuk membayar balik pinjaman, berbincang dengan pihak bank dan lakukan
refinance
 pinjaman
 atau rumuskan aliran pembayaran balik yang anda mampu dan dipersetujui oleh semua pihak.

3. Nilai Semula Aset dan Komitmen

Selain kurangkan perbelanjaan yang tidak perlu, anda juga disarankan untuk mempertimbangkan
simpanan
 atau keluarkan wang daripada mana-mana
pelaburan
 yang anda ada untuk melangsaikan hutang. Jika anda memiliki beberapa aset, anda boleh jual aset tersebut dan gunakan wang yang diperoleh untuk jelaskan hutang dan pinjaman anda. Cara ini boleh membantu mengelakkan anda daripada diisytiharkan muflis dan semestinya lebih baik berbanding anda diisytiharkan muflis dan kesemua aset anda diambil.

4. Langsaikan Hutang dengan Teknik Overlap

Teknik
overlap
 pinjaman peribadi juga merupakan salah satu teknik popular untuk kurangkan komitmen bulanan dan terima ‘
cash in hand
’ tanpa menambah jumlah hutang yang sedia ada. Namun begitu, cara ini tidaklah terlalu ideal kerana beban hutang masih ada dan mungkin akan meningkat jika peminjam tidak berdisiplin dalam membayar hutang tersebut.

Semoga perkongsian ini boleh membantu mengelakkan anda daripada diisytiharkan bankrap. Selain itu, sekiranya anda mencari
insurans kereta
,
insurans motor
,
insurans rumah
 dan
insurans kesihatan
 dengan jaminan proses beli insurans yang selamat, berpatutan dan mudah, layari laman web Qoala,
platform insurans terbaik di Malaysia
 untuk info lanjut.

Kongsi:


Zakat Selangor Online: Permohonan Bantuan Pendidikan Zakat Selangor 2023

Program Bantuan Pendidikan Zakat Selangor adalah salah satu inisiatif kerajaan negeri Selangor dalam memberikan bantuan kepada masyarakat asnaf yang memerlukan. Ia secara tidak langsung dapat meningkatkan taraf hidup dan memperbaiki keadaan ekonomi golongan yang layak menerima zakat ini.

Table of Contents

Toggle

Perkara Penting Anda Perlu Tahu Sebelum Buat Permohonan Bantuan Zakat Pendidikan Selangor
Skop Bantuan Zakat Pendidikan Selangor
Syarat-syarat Permohonan Bantuan Zakat Pendidikan
Permohonan Bantuan Zakat Selangor Online: Cara Mohon Bantuan Pendidikan Zakat Selangor
Jenis Agihan Zakat Lembaga Zakat Selangor
Dapatkan Insurans Pendidikan dan Kesihatan untuk Perlindungan Masa Depan

Perkara Penting Anda Perlu Tahu Sebelum Buat Permohonan Bantuan Zakat Pendidikan Selangor

Zakat Pendidikan Selangor berperanan memberikan bantuan kepada pelajar asnaf Fakir, Miskin dan Mualaf yang berdaftar dengan Lembaga Zakat Selangor (LZS) untuk menyambung pengajian.
Pelajar asnaf yang melanjutkan pelajaran ke Institut Pengajian Tinggi Awam (IPTA), Institut Pengajian Tinggi Swasta (IPTS) atau Institut Latihan Kemahiran Awam (ILKA) yang tersenarai sebagai Panel Pusat Pengajian LZS layak untuk memohon.

Skop Bantuan Zakat Pendidikan Selangor

Program Zakat Pendidikan Selangor menawarkan beberapa jenis bantuan zakat bagi membantu golongan yang memerlukan untuk membiayai kos pendidikan. Antara jenis bantuan yang disediakan termasuklah:

Pembayaran yuran sekolah atau universiti;

Bantuan persediaan masuk ke IPTA atau IPTS;

Bantuan Keperluan Pendidikan (BKP) merangkumi bantuan wang saku, penginapan dan elaun buku untuk pembelian buku teks, alat tulis dan lain-lain peralatan yang diperlukan oleh pelajar;

Bantuan Tuntutan Tiket Penerbangan (IPT di Sabah & Sarawak sahaja).

Syarat-syarat Permohonan Bantuan Zakat Pendidikan

Bantuan Pendidikan Zakat Selangor menetapkan beberapa kriteria yang perlu dipenuhi oleh calon penerima Bantuan Zakat Pendidikan. Antara syarat-syarat Bantuan Zakat Pendidikan yang perlu dipenuhi adalah seperti berikut:

Beragama Islam;

Warganegara Malaysia;

Ketua keluarga/penjaga lahir dan menetap di Selangor atau bermastautin dan masih menetap di Selangor tidak kurang daripada tiga (3) tahun;

Berdaftar sebagai asnaf Fakir, Miskin dan Mualaf di Lembaga Zakat Selangor;

Mendapat tawaran pengajian di Panel Pusat Pengajian Lembaga Zakat Selangor;

Memenuhi syarat dan kriteria bantuan yang ditetapkan oleh LZS bagi Bantuan Dermasiswa Pengajian Tinggi (BDPT).

Permohonan Bantuan Zakat Selangor Online: Cara Mohon Bantuan Pendidikan Zakat Selangor

Permohonan Bantuan Dermasiswa Pengajian Tinggi (BDPT) dan Bantuan Persediaan Masuk IPT boleh dilakukan secara dalam talian melalui
Portal Pendidikan LZS
.

Kaedah pendaftaran permohonan bantuan zakat secara online ini membolehkan anda memohon Bantuan Zakat Selangor secara mudah tanpa perlu menghadiri pejabat LZS secara fizikal.
Untuk memohon Bantuan Zakat Selangor secara online, anda hanya perlu mengikuti langkah mudah seperti berikut:

1. Daftar Masuk

Pertama, anda perlu mendaftar akaun dalam
sistem permohonan zakat
 yang disediakan oleh Lembaga Zakat Selangor (LZS).

2. Muat Naik Dokumen

Kemudian, muat naik dokumen sokongan yang diperlukan seperti salinan kad pengenalan, slip gaji atau surat sokongan daripada majikan, dan dokumen-dokumen lain yang berkaitan permohonan Bantuan Zakat Pendidikan Selangor.

3. Hantar Permohonan

Setelah maklumat dan dokumen yang diperlukan sudah lengkap, anda boleh mengemukakan permohonan bantuan zakat.

4. Semakan Bantuan Zakat Selangor

Permohonan akan dinilai oleh pihak berkuasa dan anda akan dimaklumkan mengenai status permohonan melalui portal rasmi tersebut. Semakan Bantuan Pendidikan Zakat Selangor akan bermula dalam tempoh enam (6) hari bekerja.

Tempoh kelulusan permohonan adalah berdasarkan jumlah yuran sepanjang pengajian yang dipohon mengikut kategori-kategori berikut:

Jumlah yuran sepanjang pengajian < RM10,000 – 6 hari bekerja;

Jumlah yuran sepanjang pengajian < RM50,000 – 8 hari bekerja;

Jumlah yuran sepanjang pengajian < RM100,000 – 10 hari bekerja;

Jumlah yuran sepanjang pengajian >RM100,000 – 16 hari bekerja.

Mekanisme permohonan dan penilaian penerima zakat pendidikan akan dilakukan dengan teliti dan adil untuk memastikan bantuan zakat disalurkan kepada penerima yang benar-benar memerlukan dan berkelayakan.

5. Terima Tawaran Penajaan

Setelah permohonan Zakat Selangor diluluskan, anda boleh mencetak surat tajaan BDPT dan mendaftar di Pusat Pengajian sebagai pelajar tajaan LZS.

Biasanya, bantuan zakat ini akan dikreditkan ke dalam akaun anda dalam masa tiga (3) hari bekerja selepas anda bersetuju meneriwa tawaran penajaan BDPT LZS di Portal Pendidikan.

Jenis Agihan Zakat Lembaga Zakat Selangor

Selain bantuan pendidikan, banyak bantuan zakat lain yang disediakan oleh Lembaga Zakat Selangor antaranya bantuan bayaran yuran sekolah rendah dan menengah, bantuan kewangan bulanan zakat selangor, bantuan sewa rumah zakat selangor dan lain-lain lagi.

Anda boleh rujuk
jadual jenis agihan zakat
 untuk maklumat lanjut.

Dapatkan Insurans Pendidikan dan Kesihatan untuk Perlindungan Masa Depan

Program Bantuan Pendidikan Zakat Selangor secara tidak langsung membantu meningkatkan kesedaran masyarakat tentang
kepentingan zakat
 dalam kehidupan umat Islam. Ia
 membantu memudahkan akses kepada pendidikan yang berkualiti dan memberi peluang kepada golongan kurang berkemampuan untuk melanjutkan pelajaran.

Selain itu, jika anda ingin mendapatkan perlindungan
insurans pendidikan dan kesihatan
 untuk ketenangan fikiran, layari laman web Qoala untuk info lanjut. Qoala merupakan platform
perbandingan dan pembaharuan insurans online terbaik
 di Malaysia.
Anda boleh mendapatkan
insurans dan takaful kesihatan
 di Malaysia dengan mudah pada harga yang berpatutan.

Kongsi: